title: Mike Garson

text: Mike Garson (s. 29. heinäkuuta 1945 New York, Yhdysvallat) on yhdysvaltalainen muusikko ja pianisti, joka tunnetaan parhaiten yhteistyöstään erityisesti David Bowien, Nine Inch Nailsin, Billy Corganin, Free Flightin ja The Smashing Pumpkinsin kanssa. Hän on julkaissut myös lukuisia sooloalbumeja vuodesta 1979 lähtien. Hän on vieraillut myös suomalaisen Omfalos Renaissance -yhtyeen esikoisalbumilla "Miekka ja kirsikankukka".


title: Näköala vuorelta

text: Näköala vuorelta on Lauri Viljasen neljäs runokokoelma vuodelta 1938. Kirjan on kustantanut Werner Söderström Osakeyhtiö ja se on painettu ko. yhtiön kirjapainossa Porvoossa. Kirjassa on 141 sivua ja sen kannessa on pelkästään kirjailijan kullanvärinen nimikirjoitus vihreällä pohjalla.


title: Berninan alue

text: Berninan alue (, ) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Berninasolan eteläpuolella kaakkoisimmassa Sveitsissä.


title: Berninan alue

text: Alueeseen kuuluu kaksi kuntaa Val Poschiavon laaksossa: Brusio ja Poschiavo. Alueen pinta-ala on 237 neliökilometriä ja asukasluku 4 656 (31.12.2016). Alueen pääkieli on italia.


title: Hwang Sok-yong

text: Hwang Sok-yong on eteläkorealainen kirjailija ja toisinajattelija ja kuuluu maan tunnetuimpiin kirjailijoihin. Hän on saanut kotimaassaan useita palkintoja ja ollut ehdolla Prix Femina Éstranger -palkinnon saajaksi.


title: Hwang Sok-yong

text: Hwang on ollut näkemystensä vuoksi vankilassa 1960-luvulla, ja hänet tuomittiin jälleen 1993 hänen palattuaan vapaaehtoisesta maanpaosta, jonne hän oli lähtenyt paheksutun Pohjois-Korean-vierailunsa jälkeen. Hän osallistui muun muassa 1980-luvulla Gwanjun kapinaan.


title: Hwang Sok-yong

text: Hwang vieraili Suomessa kesäkuussa 2010 suomalais-korealaisessa kirjailijatapaamisessa.


title: Lev Rubinštein

text: Lev Semjonovitš Rubinštein (; s. 19. helmikuuta 1947 Moskova) on venäläinen runoilija. Rubinštein työskenteli kirjastonhoitajana ja kuului 1970-luvulla maansa "underground"-runoilijoihin. Rubinštein oli moskovalaisen konseptualismin perustajia ja suuntauksen tärkeimpiä edustajia yhdessä runoilija Dmitri Prigovin (1940–2007) kanssa.


title: Lev Rubinštein

text: Rubinštein kirjoitti tekstejään alun perin kirjastokorteille. 1990-luvulla hän alkoi kirjoittaa myös kolumneja "Itogi"-lehteen (ven. "Newsweek"). Hänet tunnetaan Venäjällä kolumneistaan, joita hän kirjoittaa Grani.ru-julkaisuun. Kolumneissaan hän käsittelee ajankohtaisia kulttuurielämän asioita ja muun muassa arvostelee maan johdon kulttuuripolitiikkaa.


title: Lev Rubinštein

text: Teos "Tässä olen minä" on korttipakka, joka alkaa valokuva-albumina:


title: Lev Rubinštein

text: Valokuva-albumi muuttuu korttipakan edetessä vuorovaikutuspeliksi — Rubinšteinin teksti on suuri huijaus, joka hämmentää lukijaa, sanoo kriitikko.


title: Songs from Ally McBeal

text: Songs from Ally McBeal on kokoelma lauluja tv-sarjasta Ally McBeal, jota on tuottanut Twentieth Century Fox Television. Sarjan musiikista on vastannut ko. yhtiön Carol Farhat. Levy on ilmestynyt vuonna 1998 Sony Music Entertainmentin Epic-levymerkillä sarjanumerolla 491124 2.


title: Songs from Ally McBeal

text:
Vastaavana tuottajana on toiminut David E. Kelley ja tuottajana Vonda Shepard. Shepard, jolla oli tuolloin kiinnitys VesperAlley Recordsin kanssa, on levyllä pääosassa laulajana.
Albumin ja musiikin koordinoijina Shepardille ovat toimineet tämän manageri Gail Gellman, lakimies Gary Gilbert sekä Jeffrey Kramer, Malcolm Wiseman, Bess Halberg, Glen Brunman ja Debbie Patton. Kiitoksissa Shepard mainitsee mm. ystävänsä Michelle Pfeifferin.


title: Songs from Ally McBeal

text: Levyn on miksannut Eddie DeLena paitsi kappaleen "Searchin' My Soul" osalta Tom Lord-Alge.


title: Songs from Ally McBeal

text: Äänittäjinä ovat toimineet Paul Dieter ja Eddie DeLena ja heidän apunaan muiden muassa Eric Ferguson ja Dave Reed. Kappaleiden "The Wildest Times Of The World" ja "Maryland" toisena tuottajana on ollut Michael Landan ja niiden miksaajina ovat olleet Alan Hirshberg ja Michael C. Ross. Kappaleet on äänitetty studioissa Conway, Ocean Way, A&M ja Groove Masters ja ne on masteroinut Dave Collins A&M Mastering -studioilla.


title: Songs from Ally McBeal

text:
Levykannen on suunnitellut Frank Harkins ja valokuvaajana on toiminut Pamela Springsteen.Vonda Shepardin yhtye:Vierailijat:1. Searchin' My Soul (Vonda Shepard) 3:53
© 1997 TCF Music Publishing, Inc. (ASCAP)


title: Songs from Ally McBeal

text:
2. Ask The Lonely (William Stevenson, Ivy Joe Hunter) 2:43
© 1965 (uudistettu 1993) Jobete Music Co., Inc. ja Stone Agate Music


title: Songs from Ally McBeal

text:
3. Walk Away Renee (Bob Calilli, Michael Lookofsky, Tony Sansone) 3:08
© 1966 (uudistettu) Trio Music Company, Inc. (BMI) ja Alley Music Corp. (BMI)


title: Songs from Ally McBeal

text:
4. Hooked On A Feeling (Mark James) 2:58
© 1958 Screen Gems-EMI Music Inc. (BMI)


title: Songs from Ally McBeal

text:
5. You Belong To Me (Pee Wee King, Redd Stewart, Shilton Price) 3:28
© 1952 (uudistettu 1980) Ridgeway Music Co., Inc. (BMI)


title: Songs from Ally McBeal

text:
6. The Wildest Times Of The World (Vonda Shepard, Michael Landan) 5:15
© 1996 Maryland Venture ja Five Storks Music


title: Songs from Ally McBeal

text:
7. Someone You Use (Clarence George Carter, Hope T. Inglese, Kitty Mann, Tommy Stough) 2:34
© 1970 Screen Gems-EMI Music Inc. (BMI)


title: Songs from Ally McBeal

text:
8. The End Of The World (Arthur Kent, Sylvia Dee) 2:34
© 1962 (uudistettu) Music Sales Corporation (ASCAP) ja Edward Proffitt Music


title: Songs from Ally McBeal

text:
9. Tell Him (Bert Russell Berns) 2:48
© 1962 Sloopy H. Inc. (BMI)


title: Songs from Ally McBeal

text:
10. Neighborhood (Jerry Leiber, Mike Stoller, John Sembello, Ralph Dino) 2:21
© 1974 Jerry Leiber Music (ASCAP) ja Mike Stoller Music (ASCAP)


title: Songs from Ally McBeal

text:
11. Will You Marry Me? (säv. Vonda Shepard & Michael Landan, san. Vonda Shepard) 2:39
© 1996 Maryland Venture


title: Songs from Ally McBeal

text:
12. It's In His Kiss (The Shoop Shoop Song) (Randy Clark) 2:33
© 1963 (uudistettu) Trio Music Company, Inc. (BMI) ja By The Bay Music (BMI)


title: Songs from Ally McBeal

text:
13. I Only Want To Be With You (Mike Hawker, Ivor Raymond) 2:12
© 1963 (uudistettu) Chappell Music Ltd. (PRS)


title: Songs from Ally McBeal

text:
14. Maryland (Vonda Shepard) 3:51
© 1996 Maryland Venture


title: Alison Riske

text: Alison Riske (s. 3. heinäkuuta 1990 Pittsburgh, Pennsylvania) on yhdysvaltalainen tennispelaaja. Parhaimmillaan hän on ollut naisten maailmanlistalla sijalla 36 toukokuussa 2017. Hän on voittanut yhden WTA-turnauksen kaksinpelissä. Lisäksi hänellä on ITF-tason turnausvoittoja kaksinpelissä kuusi kappaletta.


title: Alison Riske

text: Riske sai villin kortin Yhdysvaltain avointen karsintaan ollessaan maailmanlistan sijalla 344 (yli 500 sijaa paremmin, kuin vuoden alkaessa). Hän hävisi karsintojen avauskierroksella kuitenkin Yulia Fedossovalle. Karsintojen jälkeen hän osallistui Troyssa, Alabamassa ITF-turnaukseen, jonka finaalissa hän voitti maannaisensa, Christina McHalen. Tämä oli hänen ensimmäinen ITF-turnausvoittonsa. Kauden päättyessä hän oli maailmanlistan sijalla 232.


title: Alison Riske

text: Riske aloitti ensimmäisen kokonaisen kautensa ammattilaispelaajana. Hän pääsi välieriin Rancho Miragen ITF-turnauksessa. Hän selviytyi AEGON Classic -WTA-tason ruohokenttä-turnauksen pääsarjaan kesäkuussa. Hän voitti ensimmäisen ottelunsa WTA-turnauksen pääsarjassa voitettuaan ensimmäisellä kierroksella Sandra Záhlavován, jonka jälkeen hän jatkoi hyvää turnaustaan, ja voitti seuraavaksi Aleksandra Wozniakin ja Anna Tšakvetadzen ja pääsi jo puolivälieriin asti. Puolivälierissä Riske yllätti maailmanlistan 16:n, Yanina Wickmayerin kolmessa erässä. Välierissä hän hävisi entiselle maailmanlistan ykköselle, Marija Šarapovalle luvuin 2–6, 6–4, 1–6. Välieräpaikkansa ansiosta hän sai villin kortin Wimbledoniin, mutta hävisi avauskierroksella Yanina Wickmayerille.


title: Alison Riske

text: Riske hävisi Australian avointen ensimmäisellä kierroksella Svetlana Kuznetsovalle. Kesäkuussa hän selviytyi puolivälieriin Birminghamissa pelatussa AEGON Classic -turnauksessa voitettuaan kolmannella kierroksella kahdeksanneksi sijoitetun Aravane Rezaïn. Puolivälierissä hän hävisi neljänneksi sijoitetulle Daniela Hantuchoválle 2–6, 4–6. Wimbledonissa Riske oli lähellä yllättää maailmanlistan kakkosen, Vera Zvonarjovan. Hän kuitenkin hävisi lopulta kolmieräisen kamppailun luvuin 0–6, 6–3, 3–6. Yhdysvaltain avoimissa Riske hävisi ensimmäisellä kierroksella Jelena Jankovićille.


title: Alison Riske

text: Riske selviytyi ensi kertaa urallaan Grand Slam -turnausten kaksinpeleissä neljännelle kierrokselle Yhdysvaltain avoimissa 2013 voitettuaan ensimmäisellä kierroksella Tsvetana Pironkovan, toisella kierroksella 28:nneksi sijoitetun Mona Barthelin ja kolmannella kierroksella seitsemänneksi sijoitetun Petra Kvitován. Neljännellä kierroksella Riske hävisi kolmieräisessä ottelussa Daniela Hantuchoválle.


title: Alison Riske

text: Riske voitti ensimmäisen kaksinpelin WTA-turnauksensa Tianjinissa lokakuussa 2014. Loppuottelussa hän voitti Belinda Bencicin 6–3, 6–4.


title: Alison Riske

text: Australian avoimissa 2019 Riske ylsi naisten nelinpelissä Jennifer Bradyn parina välieriin.


title: Żaneta Glanc

text: Żaneta Glanc (s. 11. maaliskuuta 1983 Poznań) on puolalainen kiekonheittäjä.


title: Żaneta Glanc

text: Glancin henkilökohtainen ennätys kiekonheitossa on 65,34 metriä, jonka hän heitti Hallessa toukokuussa 2012. Hän sijoittui neljänneksi yleisurheilun MM-kisoissa vuonna 2009 ja toiseksi samana vuonna. Hän voitti hopeaa vuoden 2009 kesäuniversiadeissa. Daegun MM-kilpailuissa 2011 Glanc sijoittui neljänneksi tuloksella 63,91. Hän voitti samana vuonna universidit tuloksella 63,99. Lisäksi Glanc osallistui vuoden 2008 olympialaisiin Pekingissä. Hän karsiutui finaalista jäätyään ilman tulosta karsinnassa. Hän karsiutui finaalista myös EM-kisoissa 2010 ja Lontoon olympialaisissa 2012. Moskovan MM-kilpailuissa 2013 hän oli seitsemäs.


title: My Cassette Player

text: My Cassette Player on saksalaisen laulajan Lenan eli Lena Meyer-Landrutin esikoisalbumi. 7. toukokuuta 2010 julkaistu albumi debytoi Saksan albumilistan ykkösenä. Se on myynyt Saksassa tuplaplatinaa eli yli 400 000 kappaletta.


title: My Cassette Player

text: "My Cassette Player" sisältää muun muassa kappaleen ”Satellite”, jolla Meyer-Landrut voitti vuoden 2010 Eurovision laulukilpailun Oslossa. Albumi sisältää myös coverversion Adelen kappaleesta ”My Same” ja Jason Mrazin kappaleesta ”Mr. Curiosity”, jotka molemmat Meyer-Landrut esitti Unser Star für Oslo -kilpailussa, jossa Saksan edustaja Oslon euroviisuihin valittiin.


title: Jonathan Spector

text: Jonathan Michael Paul Spector (s. 1. maaliskuuta 1986 Arlington Heights, Illinois) on yhdysvaltalainen jalkapallopuolustaja, jolla ei tällä hetkellä ole seuraa. Vaikka Spector pelasi juniorivuosinaan hyökkääjänä, hänestä tehtiin puolustaja ammattilaisurallaan. Hän pelaa tavallisesti oikeana laitapuolustajana, mutta pystyy pelaamaan myös keskikentällä.


title: Jonathan Spector

text: Spector kasvoi Chicagossa Arlington Heightsissä. Hän oli perheensä nuorin lapsi ja pelasi high school -jalkapalloa St. Viatorin High Schoolissa. Hän aloitti jalkapallon Schwaben AC:ssa ennen siirtymistä Chicago Sockersiin. Hän valmistui Yhdysvaltojen jalkapalloakatemiasta kesällä 2003 17-vuotiaana. Spectorilla on saksalaisia sukujuuria, joten hänellä on oikeudet Saksan kansalaisuuteen.


title: Jonathan Spector

text: Spectorin isoisä oli NBA:ssa pelannut koripalloilija Art Spector. Hän kuoli kesäkuussa 1987 Jonathanin ollessa 15 kuukauden ikäinen.


title: Jonathan Spector

text: Spectorin noteerasi vuonna 2003 alle 17-vuotiaiden turnauksessa Manchester United. Hän siirtyi seuraan kesällä 2003 ja debytoi seurassa FA Community Shieldin ottelussa Arsenalia vastaan elokuussa 2004. Joulukuussa 2004 Unitedin valmentaja Sir Alex Ferguson ilmoitti lainanneensa Spectorin toiseen Valioliigaseuraan Blackburn Roversiin loppukaudeksi. Lainasiirto ei kuitenkaan toteunut Unitedin puolustajapuolan takia. Puolustajapula jatkui aina tammikuun 2005 siirtoraja-ajan loppuun, ja lainasiirtoa ei tapahtunut. Ennen kauden 2005–2006 alkua Spector lainattiin kaudeksi Charlton Athleticiin hakemaan edustusjoukkueen kokemusta. Hän pelasi kaudella 24 ottelussa, joista 16 avauskokoonpanossa.


title: Jonathan Spector

text: Spector siirtyi West Ham Unitediin 500 000 punnalla kesäkuussa 2006 pelattuaan Manchester Unitedissa vain kahdeksassa ottelussa kaikki kilpailut mukaan lukien. Valioliigaotteluita Unitedissa Spectorille kertyi kolme, ja muut esiintymisen olivat FA Cupissa, Englannin liigacupissa ja UEFA Cupissa. Hän debytoi seurassa UEFA Cupin ensimmäisellä kierroksella Palermoa vastaan syyskuussa 2006 ja pelasi kaudella 2006–2007 28 ottelua kaikki kilpailut mukaan lukien. Hänestä tuli West Hamin puolustuksen tukipilareita, mutta loukkaantumisest hidastivat vauthia. Marraskuussa 2007 Spectorin luultiin tehneen ensimmäisen maalinsa ammattilaisurallaan Derby Countya vastaan, mutta maali merkittiin lopulta omaksi maaliksi.


title: Jonathan Spector

text: Spectorilta jäi väliin suurin osa kaudesta 2008–2009 loukkaantumisten vuoksi, mutta Lucas Neillin jätettyä seuran Spector pelasi kaudella 2009–2010 38 Valioliiga-ottelussa. Hän pelasi suuren osan kaudestaan vasempana puolustaja. Entisen managerin Zolan lähdettyä Avram Grant peluutti Spectoria keskikentällä. Hän teki ensimmäiset maalinsa seuralle vanhaa seuraansa Manchester Unitedia vastaan liigacupin ottelussa marraskuussa 2010. West Hah voitti ottelun 4-0.


title: Jonathan Spector

text: Spector jätti West Hamin kesäkuussa 2011.


title: Jonathan Spector

text: Vuonna 2003 Spector pelasi Yhdysvaltojen maajoukkueessa alle 17-vuotiaiden MM-kisoissa Suomessa. Hän debytoi A-maajoukkueessa marraskuussa 2004 MM-karsintaottelussa Jamaikaa vastaan. Vuonna 2005 hän pelasi nuorten MM-kisoissa. Hänellä oli tulossa paikka MM-kilpailuissa 2006, mutta huhtikuussa kärsitty olkapäävamma ottelussa Portsmouthia vastaan päätti Spectorin kisahaaveet. Spector oli osa Yhdysvaltojen joukkuetta, joka voitti Meksikon 2-1 CONCACAF Gold Cupin finaalissa kesäkuussa 2007. Steve Cherundolon ja Frankie Hejdukin loukkaantumisen jälkeen Spector sai paikan Yhdysvaltojen joukkueessa vuoden 2009 Maanosaliittojen cupiin. Hän aloitti jokaisen ottelun avauskokoonpanossa oikeana puolustajana ja syötti Clint Dempseyn maalin Egyptiä vastaan, joka takasi joukkueelle paikan välieriin. Fiaanlissa Brasiliaa vastaan Spector syötti jälleen Dempseyn maalintekoon. Yhdysvallat hävisi kuitenkin finaalin 3-2.


title: Jonathan Spector

text: Vuoden 2010 MM-kisojen karsinnoissa Spector on pelannut myös keskuspuolustajana. Hänet valittiin myös MM-kisojen 2010 joukkueeseen, mutta hän ei pelannut yhdessäkään ottelussa.


title: Jonathan Spector

text: Spector on pelannut kaikkiaan 36 maaottelua vuosina 2004–2015. Maaottelumaaleja hän ei ole tehnyt yhtään.


title: Ofog

text: Ofog on ruotsalainen aseistakieltäytyjäliitto, joka vastustaa muun muassa kansainvälistä asekauppaa. Ryhmän jäsenet ovat tehneet lukuisia iskuja ruotsalaisten aseteollisuuden yritysten tiloihin.


title: Gneisenau

text: Gneisenau voi tarkoittaa ainakin seuraavia:


title: Gneisenau

text: Henkilöitä:


title: Gneisenau

text: Saksan laivaston aluksia:


title: Stuart Holden

text: Stuart Holden (s. 1. elokuuta 1985 Aberdeen, Skotlanti) on skotlantilaissyntyinen yhdysvaltalainen jalkapalloilija. Hän edusti Englannissa muun muassa Sunderlandia ja Bolton Wanderersia.


title: Stuart Holden

text: Holden siirtyi juniorina englantilaiseen Sunderlandiin maaliskuussa 2005. Hän palasi kotimaahansa Yhdysvaltoihin Major League Socceriin Houston Dynamon joukkueeseen kaudeksi 2006. Hän pelasi kaudella 16 ottelua ja oli mukana voittamassa sarjan mestaruutta. Seuraavalla kaudella hän pelasi lähinnä vasempana laiturina ja teki 29 ottelussa kuusi maalia voittaen toistamiseen sarjan mestaruuden.


title: Stuart Holden

text: Kaksi seuraavaa kautta ei tuonut vastaavaa menestystä. Kauden 2009 loppupuolella Holden siirtyi Valioliigaan Bolton Wanderersiin tammikuussa 2010. Hän debytoi seurassa helmikuussa FA Cupin ottelussa Tottenham Hotspuria vastaan. Hän debytoi Valioliigassa samassa kuussa pelaten täydet minuutit Wolverhampton Wanderersia vastaan. Syyskuussa 2010 Holden teki uuden sopimuksen Boltonin kanssa, joka pitää hänet seurassa vuoteen 2013. Hän on ollut tämän jälkeen vakiokasvo seuran avauksessa.


title: Stuart Holden

text: Ensimmäisen maalinsa Boltonissa hän teki kaudella 2010–2011 Wolverhampton Wanderersia vastaan marraskuussa 2010.


title: Stuart Holden

text: Holden pelasi Yhdysvaltain maajoukkueessa 25 ottelua ja teki niissä kolme maalia vuosina 2009–2013.


title: The Knife Feels Like Justice

text: The Knife Feels Like Justice on Stray Cats -yhtyeen johtohahmona tunnetuksi tulleen Brian Setzerin omalla nimellä julkaistu single vuodelta 1986.


title: The Knife Feels Like Justice

text: Levyn on tuottanut Don Gehman ja levy-yhtiö on EMI America Records, joka on osa Capitol Recordsia. Singlen sarjanumero on 006-2011427. Albumiversio on kuultavissa samannimisellä LP-levyllä (EMI America Records 064–2404971). Singlen kääntöpuolella on kappale "Barb Wire Fence" (levyetiketissä Barbwire Fence) ja sen kesto on 3:44. Molemmat kappaleet on tehnyt Brian Setzer. Euroopan markkinoille tarkoitetun levykannen on painattanut Hollannin Udenissa toimiva yhtiö EMI Services Benelux B.V.


title: Vendit (Baltia)

text: Vendit olivat heimo nykyisen Latvian Cēsisin alueella. Tutkijoiden parissa ei ole täyttä varmuutta siitä, olivatko vendit slaaveja vai suomalais-ugrilaisia. Vendi-nimitystä on käytetty monista slaavilaisista kansoista, mutta monet tutkijat uskovat heidän puhuneen suomalaissukuista kieltä. Ensimmäinen maininta heistä on Henrikin Liivinmaan kronikassa, jonka mukaan he olivat alun perin asuttaneet Ventajoen aluetta Kuurinmaalla, mutta kuurit olivat karkottaneet heidät nykyisen Riian alueelle ja edelleen Cēsisin alueelle, jossa asui heidän lisäkseen latgalleja. Vendit käännytettiin kristinuskoon rauhanomaisesti vuonna 1206 ja sen jälkeen he taistelivat Kalparitariston puolella Baltian pakanakansoja sekä venäläisiä vastaan.


title: Vendit (Baltia)

text: Liivinmaan riimikronikassa vendeihin liitetään mahdollisesti Latvian lipun syntytarina. Kronikan mukaan vendien alueelta Cēsisistä tulleet sotajoukot toivat tullessaan valko-punaraitaisen sotalipun.


title: Aku Granqvist

text: Akseli Vilhelm (Aku) Granqvist (sukunimi myöh. "Hakosalo"; 7. maaliskuuta 1873 Isokyrö – 16. heinäkuuta 1930 Merikarvia) oli suomalainen näytelmäkirjailija.


title: Aku Granqvist

text: Granqvistin vanhemmat olivat Juho Tuomaanpoika Busö (Granqvist) ja Eufosyne Elisabet Blanksvärd. Akseli Granqvist toimi muun muassa kirkonmiehenä Siikaisissa.


title: Marek Čech

text: Marek Čech (s. 26. tammikuuta 1983 Trebišov) on slovakialainen jalkapalloilija, pelipaikaltaan hyökkäävä keskikenttäpelaaja. Hän edustaa portugalilaista Boavistaa.


title: Marek Čech

text: Čech aloitti uransa kotimaansa sarjassa Inter Bratislavassa, jossa hän voitti vuonna 2001 mestaruuden ja cupin. Hän pelasi seurassa neljä kautta ennen siirtymistä Sparta Prahaan, jossa hän voitti heti mestaruuden. Tämän jälkeen Čech siirtyi Portugalin suurseuraan Portoon, jossa hänestä tuli heti seuran avainpelaajia. Joukkue voitti Čechin aikana kahdesti pääsarjamestaruuden ja kerran cupin ja supercupin ja pääsi Mestarien liigaan.


title: Marek Čech

text: Heinäkuussa 2008 Čech teki 1,4 miljoonan punnan sopimuksen Valioliiga-seura West Bromwich Albionin kanssa. Hän debytoi seurassa kauden avausottelussa Arsenalia vastaan. Joukkueen manageri Tony Mowbray nimitti Čechiä ammattilaiseksi ja hän kilpaili peliajasta Paul Robinsonin kanssa. Čech ei vakiinnuttanut paikkaansa avauskokoopanossa ja esiintyi vain 11 ottelussa. Seuran pudottua Mestaruussarjaan Čechistä tuli avauskokoonpanon jäseniä uuden valmentajan Roberto Di Matteon alaisuudessa. Hän teki kaudella kaksi maalia Plymouth Argylea vastaan joukkueen noustessa takaisin Valioliigaan.


title: Marek Čech

text: Čech debytoi Slovakian maajoukkueen heinäkuussa 2004 Japania vastaan. Hän on edustanut joukkuetta vuosien 2006 ja 2010 MM-karsinnoissa. Joukkue eteni vuonna 2010 MM-lopputurnaukseen ja Čech valittiin joukkueeseen.


title: Marek Čech

text: Inter Bratislava


title: Marek Čech

text: Sparta Praha


title: Marek Čech

text: Porto


title: Notoungulata

text: Notoungulata on istukkanisäkkäiden lahko, jonka edustajat elivät Pohjois- ja Etelä-Amerikassa paleoseenilta pleistoseeniille. Suurin osa niistä hävisi jo ennen Suurta Amerikan eläimistövaihtoa noin miljoona vuotta sitten. Tiettävästi viimeinen lahkon edustaja "Toxodon" hävisi viimeistään 10 000 vuotta sitten. Joissakin yhteyksissä Notoungulata lasketaan epäviralliseen ylälahkoon Meridiungulata.


title: Notoungulata

text: Suuri osa lahkoon kuuluvista lajeista muistutti jänistä tai majavaa, mutta osa oli jopa virtahevon kokoisia. Muista istukkanisäkkäistä niitä erottavat omaleimaiset hampaat ja korvaluut. Lahko kukoisti oligoseenikaudella ja siihen kuuluvat lajit olivat runsaita vielä varhaismioseenikaudella, mutta sen jälkeen ne alkoivat taantua. Myöhäisplioseeni- ja varhaiseoseenikausina niitä eli lyhyen aikaa myös Pohjois-Amerikassa, mutta pääosa eli Etelä-Amerikassa.


title: Notoungulata

text: Notoungulata-lahko voidaan jakaa 13 heimoon neljässä alalahkossa, sekä yli 150 sukuun.


title: Notoungulata

text: Lahko Notoungulata


title: Ján Mucha

text: Ján Mucha (s. 5. joulukuuta 1982 Belá nad Cirochou) on slovakialainen jalkapallomaalivahti, joka siirtyi kesällä 2010 Englannin Valioliigan Evertoniin ja pelasi vuosina 2013–2015 Venäjällä. Kaudella 2017–2018 hän edusti puolalaista Termalica Niecieczaa.


title: Ján Mucha

text: Mucha aloitti uransa TJ Slovan Belá nad Cirochou -seurassa pelaten myös MŠK Sninassa. Vuonna 2000 Mucha siirtyi Inter Bratislavaan, jossa hän viihtyi kaksi kautta. Tämän jälkeen Mucha siirtyi MŠK Žilinaan kesällä 2002 ja voitti Slovakian pääsarjamestaruuden, Corgoň Ligan kahdesti. Lisäksi hän voitti kahdesti Slovakian supercupin. Vuonna 2005 hänet lainattiin Humennéen.


title: Ján Mucha

text: Mucha siirtyi Puolan pääsarjassa pelaavaan Legia Varsovaan kesällä 2005. Hän oli ensimmäisellä kaudella voittamassa mestaruutta Łukasz Fabiańskin kakkosmaalivahtina, mutta hänen siirryttyään Arsenaliin 2007, Muchasta tuli ykkösmaalivahti. Mucha vakuutti otteillaan ja oli yksi sarjan parhaista maalivahdeista. Joukkue voitti Muchan aikana Puolan cupin ja supercupin vuonna 2008. Mucha sijoittui kolmanneksi Slovakian vuoden pelaajan tittelissä vuonna 2009 ja voitti Puolan sarjassa vuoden maalivahdin ja ulkomaalaispelaajan palkinnon. Kausi 2009–2010 oli Muchalla viimeinen puolalaiseurassa.


title: Ján Mucha

text: Kesken kauden 2009–2010 Mucha teki kolmen vuoden esisopimuksen Englannin valioliigassa pelaavan Evertonin kanssa. Hän taistelee peliajasta ykkösmaalivahti Tim Howardin kanssa. Siirto oli ilmainen.


title: Ján Mucha

text: Mucha debytoi Slovakian maajoukkueessa helmikuussa 2008 ottelussa Unkaria vastaan. Hänet valittiin Slovakian joukkueen ykkösmaalivahdiksi vuoden 2010 MM-kilpailuihin. Slovakian pelasi lohkon ensimmäisen ottelun tasan ja hävisi seuraavan, mutta se voitti ratkaisevassa ottelussa hallitsevan maailmanmestarin Italian ja eteni pudotuspeleihin.


title: Oriflame

text: Oriflame on ruotsalainen maailmanlaajuinen yritys, joka myy kosmetiikkaa kotimyyntiperiaatteella itsenäisten pienyrittäjien avulla. Sen liikevaihto vuonna 2013 oli 327,2 miljoonaa euroa. Noin 50 maassa toimivan yrityksen suurimmat markkina-alueet ovat nykyisin Venäjä ja Ukraina. Yhtiön osake noteerataan Tukholman pörssissä.


title: Oriflame

text: Oriflamen perustivat veljekset Jonas ja Robert af Jochnick vuonna 1967.


title: Oriflame

text: Ruotsin mainonta-asiamies syytti Oriflamea vuonna 2013 valehtelusta. Yritys on vuodesta 1967 markkinoinut tuotteitaan sanomalla, että niitä ei testata eläinkokeilla. Paljastui kuitenkin, että Oriflame oli muun muassa Kiinan markkinoille päästäkseen kustantanut siellä omille tuotteilleen tehtyjä eläinkokeita. Elokuussa 2010 Iranin viranomaiset keskeyttivät Oriflamen toiminnan maassa, pidättivät sen johtohenkilöitä ja syyttivät sen myyntimenetelmiä pyramidipeliksi.


title: Goanna

text: Goanna on yleisnimitys "Varanus"-sukuisille australialaisille varaaneille sekä joillekin Etelä-Aasiassa eläville liskoille. Lajeja on yhteensä noin 30, joista 25:tä tavataan Australiassa. Goannat muodostavat monimuotoisen lihansyöjämatelijoiden ryhmän: eri lajien koot vaihtelevat suuresti ja ne kuuluvat moneen ekologiseen lokeroon. Goanna on näkyvästi esillä aboriginaalien myyteissä ja Australian kansanperinteessä.


title: Pedro Barbosa

text: Pedro Alexandre dos Santos Barbosa (s. 6. elokuuta 1970 Gondomar, Portugali) on portugalilainen entinen jalkapalloilija. 182 senttimetriä pitkän Sousan pelipaikka oli keskikenttäpelaaja.


title: Pedro Barbosa

text: Barbosa edusti juniorina Portoa ja ammattilaisuransa aikana Freamundea (1989–1991), Vitóriaa (1991–1995) ja Sportingia (1995–2005). Portugalin A-maajoukkueessa hän pelasi vuosina 1992–2002 22 ottelua ja teki niissä viisi maalia. Barbosa oli mukana maajoukkueessa muun muassa EM-kisoissa 1996 ja MM-kisoissa 2002.


title: Pieni laitahyökkääjä

text: Pieni laitahyökkääjä on yksi koripallon pelipaikoista. Pienen laitahyökkääjän rooli on samankaltainen heittävän takamiehen kanssa. Tosin heittävä takamies käsittelee palloa enemmän, jonka lisäksi pieni laitahyökkääjä pelaa enemmän korin läheisyydessä. Pelipaikan pelaajilta odotetaan levypalloja enemmän kuin heittäviltä takamiehiltä, jonka takia pelipaikan pelaajat ovat yleensä sarjojen kimmoisimpia pelaajia. 1990–luvulla Dallas Mavericksin valmentaja Don Nelson keksi antaa pelinrakennusvastuuta pienelle laitahyökkäjälle, jolloin syntyi käsite point forward. Heittävä takamies voi myös pudota pienen laiturin paikalle, jos valmentaja haluaa peluuttaa pientä viisikkoa ja saada näin peliin vauhtia.


title: Pieni laitahyökkääjä

text: Tunnettuja pelipaikan pelaajia olivat Scottie Pippen ja Grant Hill, jotka pystyivät molemmat johtamaan peliä ja olivat monipuolisia pelaajia. Vince Carter ja uransa alussa Kevin Garnett pelasivat pienenä laitahyökkääjänä. He aiheuttivat ponnistusvoimallaan ongelmia vastustajille ja tekivät näyttäviä donkkeja.


title: Ginette Neveu

text: Ginette Neveu (11. elokuuta 1919 – 28. lokakuuta 1949) oli ranskalainen viulisti. Hän debytoi virallisesti 7-vuotiaana esittäessään Bruchin viulukonserton Pariisissa. Hän sai opetusta George Enesculta ennen Pariisin konservatorioon pääsyä 11-vuotiaana. Vuonna 1935 hän voitti Wieniawski-kilpailun, jonka muihin kilpailijoihin lukeutui David Oistrah. Tämä varmisti hänen kansainvälisen uransa; myös Yhdysvaltain- ja Venäjän-debyytit seurasivat voittoa.


title: Ginette Neveu

text: Toisen maailmansodan syttyminen keskeytti Neveun uran, mutta sodan jälkeen hän jatkoi uraansa esiintymisillä Englannissa, Pohjois- ja Etelä-Amerikassa sekä Australiassa. Lokakuussa 1949 hän menehtyi lento-onnettomuudessa Azoreilla.


title: Ginette Neveu

text: Neveu levytti muun muassa Jean Sibeliuksen ja Johannes Brahmsin viulukonsertot.


title: Felix Jungell

text: Edvard Felix Jungell (3. helmikuuta 1869 Pietarsaari – 6. huhtikuuta 1930) oli suomalainen näyttelijä ja ruotsin kielellä kirjoittanut lauluntekijä.


title: Felix Jungell

text: J. Alfred Tannerin 1910-luvulla tekemä kupletti "Tattari" perustui Jungellin "Orientes ros"-nimiseen sävellykseen. Myös toisen Tannerin vuodelta 1916 peräisin olevan kupletin "Gulashi-parooni" sävellys oli lainattu Jungellin 1912 tekemästä revyylaulusta "Farbror H:fors efter sommarsemestern".


title: Felix Jungell

text: Hänet on haudattu Kulosaaren hautausmaalle.


title: .dm

text: .dm on Dominican Internet-maatunnus, jota ylläpitää "DotDM Corporation" ja sponsoroi Puerto Ricon yliopisto. Kolmannen asteen tunnukset liitetään päätunnukselle (toinen aste) automaattisesti. .dm-tunnus ei ole kovin laajalti käytetty, mutta rekisteröintirajoituksia ei ole. Tunnus otettiin käyttöön 1991.


title: Natriumperoksidi

text: Natriumperoksidi (NaO) on natrium- ja peroksidi-ionien muodostama epäorgaaninen ioniyhdiste. Natriumperoksidilla on myös kidevedellinen oktahydraattimuoto NaO·8HO. Yhdistettä käytetään hapettavana ja valkaisevana reagenssina.


title: Natriumperoksidi

text: Natriumperoksidin pääasiallinen käyttö on sellun ja kankaiden valkaiseminen. Aikaisemmin sitä on käytetty myös pesuaineissa, mutta nykyään sen käyttö on kielletty tulipalovaaran vuoksi.


title: Natriumperoksidi

text: Natriumperoksidia valmistetaan hapettamalla natriummetallia kuuman ilmavirran avulla. Ensimmäisessä vaiheessa natrium hapetetaan 300–700 celsiusasteen lämpötilassa alumiiniastioissa kuivalla hiilidioksidittomalla ilmalla natriumoksidiksi. Tämän jälkeen prosessiin syötetään hapekkaampaa ilmaa, ja natriumoksidi hapettuu natriumperoksidiksi. Sopivassa paineessa natriumperoksidi voi reagoida edelleen hapen kanssa, jolloin muodostuu natriumsuperoksidia.


title: Natriumperoksidi

text: Toinen tapa on hapettaa natrium natriumoksidiksi pyörivässä rummussa kuumentamalla sitä noin kahdensadan celsiusasteen lämpötilaan. Natriumoksidi muuntuu natriumperoksidiksi, kun lämpötilaa edelleen nostetaan 350 asteeseen. Natriumoksidia ja natriumsuperoksidia on usein epäpuhtauksina natriumperoksidissa ja teollisen tuotteen kellertävä sävy johtuu natriumoksidista.


title: Natriumperoksidi

text: Natriumperoksidin pääasiallinen käyttö on sellun ja kankaiden valkaiseminen. Sellun valkaisemisessa sitä käytetään seostettuna silikaattiin. Yhdistettä on myös käytetty pyykinpesuaineissa, mutta nykyään sen käyttö on kielletty tulipalovaaran vuoksi. Kemiallisessa synteesissä ainetta käytetään valmistettaessa muita peroksiyhdisteitä. Vetyperoksidin tavoin myös natriumperoksidilla on desinfioivia ja mikrobeja tappavia ominaisuuksia.


title: Natriumperoksidi

text: Eräs natriumperoksidin tärkeimpiä sovelluksia ovat muun muassa sukellusveneiden hapentuotanto sekä sukeltajien ja palomiesten käyttämät hengityslaitteet. Yhdiste reagoi hiilidioksidikaasun kanssa, jolloin muodostuu tuotteina natriumkarbonaattia ja happikaasua.


title: Natriumperoksidi

text: Huoneenlämpötilassa puhdas natriumperoksidi on kiteistä valkoista jauhetta, jonka sulamispiste on 675 °C. Sulamispisteessään yhdiste myös osittain hajoaa. Kuten muutkin peroksidit, natriumperoksidi on hyvin vahva hapetin. Reaktio helposti hapettuvien aineiden, kuten metallijauheiden, rikin ja eräiden orgaanisten yhdisteiden, kanssa on hyvin kiivas, ja seos voi syttyä palamaan tai jopa räjähtää.


title: Natriumperoksidi

text: Vesi hydrolysoi natriumperoksidin. Reaktio on hyvin eksoterminen eli lämpöä vapauttava. Reaktiossa muodostuu natriumhydroksidia ja reaktioastiaa jäähdytettäessä vetyperoksidia. Jos jäähdytystä ei ole, vetyperoksidi hajoaa veden ja natriumperoksidin välisen reaktion tuottaman lämmön vaikutuksesta hapeksi ja vedeksi.


title: Natriumperoksidi

text: Myös hapot voivat hydrolysoida natriumperoksidin. Reaktion tuotteina muodostuu happoa vastaavaa natriumsuolaa ja vetyperoksidia.


title: Natriumperoksidi

text: Natriumperoksidin rakenne on selvitetty röntgendiffraktion avulla. Natriumperoksidin alkeiskoppi eli rakenteen perusosa on muodoltaan heksagoninen. Peroksidi-ionit ovat suuntautuneet c-hilavektorin suuntaisesti, osa alkeiskopin kulmissa ja osa sen sisällä. Jokainen peroksidi-ioni on sitoutunut yhdeksään natriumioniin. Kun natriumperoksidia kuumennetaan 512 celsiusasteen lämpötilaan, sen kiderakenne muuntuu. Tämän rakenteen symmetriaa ei ole vielä selvitetty.


title: Natriumperoksidi

text: Kidevedellisen natriumperoksidin rakenne eroaa kidevedettömästä. Natriumperoksidioktahydraatin alkeiskoppi on monokliininen. Rakenne on keskussymmetrinen, peroksidi-ionit muodostavat ikään kuin pyramidin kärjet, ja pohja koostuu vesimolekyylien happiatomeista. Natriumionit ovat vesimolekyylien muodostamien oktaedrien sisällä. Näistä molekyyleistä neljä sitoutuu natriumioniin ja kaksi peroksidi-ioniin vetysidoksella.


title: Koripallon pelipaikat

text: Koripallon pelipaikat ovat koripalloilijoiden paikkoja pelikentällä. Koripallossa pelipaikat jaotellaan normaalisti viiteen eri paikkaan. Pelaajat pystyvät pelaamaan yleensä useaakin pelipaikkaa ottelun aikana.


title: Koripallon pelipaikat

text: Koripallossa pallon tuo puolustuspäästä hyökkäyspäähän yleensä pelintekijä. Pelipaikan tehtäviin kuuluu pelinrakentaminen ja hyökkäyskuvioiden kertominen muulle joukkueelle. Pelintekijän tärkeimpänä ominaisuutena pidetään nopeutta.


title: Koripallon pelipaikat

text: Heittävän takamiehen rooliin kuulu ensisijaisesti korinteko. Pelipaikan pelaajat eivät tuo palloa yleensä hyökkäyspäähän, vaan odottavat takamiehen syöttöä. Myös tämän pelipaikan pelaajan tärkein ominaisuus on nopeus.


title: Koripallon pelipaikat

text: Pienen laitahyökkääjän rooli on samankaltainen heittävän takamiehen kanssa, ja välillä heittävät takamiehet voivat pudota pienen laitahyökkääjän pelipaikalle. Pienen laitahyökkääjän tärkein ominaisuus on ponnistusvoima, sillä pelipaikan pelaajilta odotetaan levypalloja.


title: Koripallon pelipaikat

text: Sentterin peliä helpottaa iso laitahyökkääjä, joka pyrkii ottamaan koripallossa levypalloja. Pelipaikan pelaaja pelaa lähellä koria sekä hyökkäys- että puolustuspäässä.


title: Koripallon pelipaikat

text: Koripallojoukkueen pisin pelaaja pelaa yleensä sentterinä. Pelipaikan tehtäviin kuuluu pisteiden teon lisäksi levypallopeli sekä vastustajan heittojen torjunta. Usein sentterit tekevät pisteensä pakittamalla koria kohti, koska pelipaikan pelaajilla on huono heitto.


title: Paulo Bento

text: Paulo Jorge Gomes Bento (s. 20. kesäkuuta 1969 Lissabon) on portugalilainen jalkapallovalmentaja ja entinen puolustava keskikenttäpelaaja. Tammikuusta 2018 lähtien hän on toiminut Chongqing Dangdai Lifanin päävalmentajana.


title: Paulo Bento

text: Bento edusti ammattilaisuransa aikana Estrela Amadoraa (1989–1991), Vitóriaa (1991–1994), Sportingia (1994–1996), Oviedoa (1996–2000) ja Benficaa (2000–2004). Portugalin A-maajoukkueessa hän pelasi vuosina 1992–2002 35 ottelua. Barbosa oli mukana maajoukkueessa muun muassa EM-kisoissa 2000 ja MM-kisoissa 2002. Vuoden 2000 EM-kilpailuissa Bento sai viiden kuukauden pelikiellon maajoukkueotteluihin, kun Portugalin pelaajat kävivät käsiksi tuomariin kärsittyään välierätappion kisat voittaneelle Ranskalle.


title: Paulo Bento

text: Bento aloitti valmennusuransa heti pelaajauran päätyttyä Sportingin juniorijoukkueessa, ja jo vuonna 2005 hänet nostettiin edustusjoukkueen valmentajaksi. Benton johdolla Sporting voitti kaksi Portugalin cupin mestaruutta, muttei onnistunut voittamaan liigaa. Bento erosi heikkojen tulosten myötä syntyneiden paineiden vuoksi marraskuussa 2009.


title: Paulo Bento

text: Syyskuussa 2010 Bento palasi valmennustehtäviin, kun hänet palkattiin Portugalin maajoukkueen uudeksi päävalmentajaksi. Benton johdolla Portugali selvitti tiensä EM-lopputurnaukseen 2012 voittamalla jatkokarsinnoissa Bosnia ja Hertsegovinan. Lopputurnauksessa Portugali sijoittui alkulohkonsa toiseksi hävittyään vain Saksalle. Puolivälierissä Benton joukkue kukisti Tšekin 1–0. Välierissä joukkueen pelit päättyivät tiukan taistelun ja rangaistuspotkukilpailun jälkeen tappioon Espanjalle.


title: Paulo Bento

text: MM2014-karsinnoissa Portugali jäi lohkokakkoseksi Venäjän voittaessa, mutta selvitti tiensä lopputurnaukseen jatkokarsintaotteluissa voittamalla Ruotsin. Huhtikuussa 2014 Bento allekirjoitti kaksivuotisen jatkosopimuksen Portugalin jalkapalloliiton kanssa. Portugalin MM-lopputurnaus ei sujunut odotusten mukaisesti. Joukkue hävisi avausottelunsa Saksalle 4–0, eikä tasapeli Yhdysvaltoja vastaan ja voitto Ghanasta riittänyt viemään maata jatkoon. Bento sai jatkaa kisojen jälkeen valmentajana, mutta shokkitappio Albanialle EM2016-karsintojen avausottelussa johti Benton sopimuksen purkamiseen syyskuussa 2014.


title: Paulo Bento

text: Toukokuussa 2016 Bentosta tuli Brasilian pääsarjassa pelanneen Cruzeiron päävalmentaja. Bento ei onnistunut kääntämään Cruzeiron heikkojen esitysten suuntaa ja hän joutui jättämään tehtävänsä jo heinäkuun lopussa.


title: Paulo Bento

text: Elokuussa 2016 Bento palasi valmennustehtäviin Eurooppaan, kun hänestä tuli kreikkalaisen Olympiakosin päävalmentaja. Benton johdolla Olympiakos selvitti tiensä Eurooppa-liigassa pudotuspeleihin, joiden toisella kierroksella hävisi Beşiktaşille. Kreikan liigassa Olympiakos oli jälleen mestaruusvauhdissa, mutta kolme perättäistä liigatappiota johtivat Benton potkuihin maaliskuun alussa 2017.


title: Paulo Bento

text: Tammikuussa 2018 Bento aloitti Kiinan Superliigan Chongqing Dangdai Lifanin päävalmentajana.


title: Parlok

text: Oy Parlok Ab on suomalainen lokasuojia ja roiskeenestojärjestelmiä valmistava yritys. Sen tuotteita ovat mm. White Line –lokasuojat ja Supra-roiskeenestojärjestelmä. Muita Parlokin tuotteita ovat mm. työkalulaatikot ja kannakkeet .


title: Parlok

text: Parlok Supra roiskeenestojärjestelmä täyttää EU-direktiivien vaatimukset ja sille on myönnetty tyyppihyväksyntänumero e1*109/2011*109/2011*0018*00.


title: Parlok

text: Oy Parlok Ab on laatu- ja ympäristösertifioitu yritys (ISO 9001:2008, ISO 14001:2004).


title: Koripallo kesäolympialaisissa 1972

text: Koripallo oli vuoden 1972 kesäolympialaisissa ohjelmassa kahdeksatta kertaa olympialaisten historiassa. Kisat muistetaan edelleen sen loppuottelusta, jossa Neuvostoliitto voitti Yhdysvallat.


title: Koripallo kesäolympialaisissa 1972

text: Loppuottelu Neuvostoliiton ja Yhdysvaltojen välillä ratkaistiin vasta ottelun loppuhetkillä. Yhdysvallat johti ottelua pisteellä sekunti ennen loppua kun joukkueen takamies, Doug Collins, oli heittänyt molemmat vapaaheitot sisään. Tämän jälkeen tuomarit kuitenkin keskeyttivät ottelun Neuvostoliiton valmennusjohdon väittäessä aikalisäpyyntönsä jääneen huomiotta ennen vapaaheittoja ja peliaikaa lisättiin kaksi sekuntia. Peli käynnistyi jälleen ja Yhdysvallat ehti jo juhlimaan olympiakultaa summerin soidessa. Viimeiset kolme sekuntia pelattiin kuitenkin jälleen uudestaan, sillä tuomari oli antanut pelin jatkua ennen pelikellon saamista oikeisiin lukemiin ja ajanottaja soitti summeria tarkoituksenaan ilmoittaa tästä. Pelin taas jatkuessa neuvostoliittolaiset tavoittivat viimein pitkällä syötöllään Sergei Belovin, joka teki Neuvostoliitolle kaksi pistettä. Yhdysvaltalaiset jättivät ottelusta protestin FIBA:lle, joka päätti ottelun Neuvostoliiton hyväksi. Yhdysvaltalaiset kokivat kyseessä olleen epäoikeudenmukaisen ja sääntöjenvastaisen tuomion, jonka takia he eivät vastaanottaneet hopeamitaleitaan.


title: Cur

text: Cur viittaa tietynlaiseen summittaisesti jalostettuun, usein ulkonäöltään vakiintumattomaan työskentelevään koirarotuun tai -tyyppiin. Sanalla voidaan tarkoittaa myös mitä tahansa tämäntyyppistä koiraa. Englannin kielessä "cur" tarkoittaa myös yleisemmin rakkikoiraa.


title: Cur

text: Cur-rotujen kaltainen roturyhmä on "feistit", pienet terrierin kaltaiset koirat, jotka on jalostettu metsästämään tuholaisia.


title: Cur

text: Sanan "cur" alkuperä johtaa juurensa 1200-luvulle. Sen uskotaan olevan lyhenne keskienglannin sanasta "curdogge", joka johtuu sanasta "curren" ’murista’. "Dictionary of True Etymologiesin" mukaan sanan alkuperäiset juuret voivat olla germaanisissa kielissä, mahdollisesti muinaisnorjassa, jossa "kurra" tarkoittaa marmattamista. Mikäli asia on niin, sana voi olla onomatopoeettinen.


title: Cur

text: Toinen selitys on että sana voi olla sanan "cu" johdos, joka tarkoittaa gallisilla kielillä ajokoiraa.


title: Cur

text: Historiallisesti sanoja "cur" ja "feist" käytettiin Englannissa tarkoittamaan pieniä metsästyskoiria feistien ollessa pienempiä ja curien 30 paunaa tai kookkaampia. Elisabetin aikaiset ihmiset ovat saattaneet käyttää sanaa "cur" viitatakseen terrieriin.


title: Cur

text: Sana cur näyttää olevan puhekielinen. Vuonna 1790 Thomas Bewick kirjoitti:


title: Cur

text: Cur on luotettava ja hyödyllinen apulainen farmarille ja paimenelle; ja vaikka luonnontieteilijät eivät ota sitä huomioon erillisenä rotuna, se on nyt yleisesti käytetty, erityisesti Pohjois-Englannissa ja niin suurta huomiota sen jalostus on kiinnittänyt ettei sitä voi olla luokittelematta pysyväksi. Se työskentelee pääosin karjan ajamisessa; missä se on erittäin hyödyllinen. Se on kookkaampi, vahvempi ja hurjempi kuin paimenen koira; ja sen karva on sileämpää ja lyhyempää. Se on yleensä musta ja valkoinen. Sen korvat ovat puolipystyt; ja moni syntyy töpöhäntäisenä, joka näyttää siltä kuin häntä olisi typistetty. Se puree hyvin innokkaasti; ja kun se aina hyökkää kannuksiin, karja ei pysty puolustautumaan sitä vastaan: tällä tavalla se sopii mitä parhaiten härkää vastaan, jonka se nopeasti pakottaa juoksuun. Sen terävänäköisyys on epätavallisen suuri. Se tuntee isäntänsä pellot ja on kiinnostunut ainoastaan niillä olevasta karjasta: hyvä koira katselee, kiertää alueet; ja jos tuntematonta karjaa sattuu ilmaantumaan paimennettavien keskelle, se rientää nopeasti sen luo ja ajaa inokkain puremin sen erilleen.


title: Cur

text: Cur esiintyi myös skottilaisessa aikakauslehdessä "Blackwood's Magazine" vuonna 1819. Artikkeli, "Species and Historic lineage of Canine derivations", jonka Sir P. Sean Lacey Lontoosta (1776–1842) on kirjoittanut, mainitsee "rikollisten ja cur-rotujen erottamisen kunniallisista".


title: Cur

text: Varhainen "Webster's Dictionary"n määritelmä sanoo "arvoton koira tai koira joka polveutuu sudesta".


title: Cur

text: "Cur" on myös metsästyskoiratyyppi ja monikäyttöinen koira joka jalostettiin Yhdysvaltojen maalaisseuduilla. Curia käytetään kuvaamaan tämän tyyppistä koiraa, vaikkei se kuvaakaan tiettyä rotua. Cur-rotuja ei yleensä olla rekisteröity suurimmissa näyttelyrekistereissä, joten tietyn ulkonäön valitseminen ei ole ollut pääasia niiden kehittämisessä. Ne valitaan yleensä metsästys- tai työkyvyn perusteella, vaikka jotkut kasvattajat tunnetaan myös koiriensa paimenkyvyistä. Suurosa cur-roduista on rotumääritelmässä mainitulta ulkonäöltään joustavan vaihtelevia; tarpeeksi jotta täydellistä rotumääritelmää on vaikea kirjoittaa. Monimuotoisuus ulkonäössä ja fyysisten kykyjen perusteella tehty valinta ovat tehneet roduista geneettisesti hyväkuntoisia ja terveitä.


title: Cur

text: Ne polveutuvat eurooppalaisista koirista jotka maahanmuuttajat toivat meren yli ja jotka mahdollisesti risteytyivät alkuperäisten amerikkalaisten koirien kanssa. Toisin kuin todellinen sekarotuinen joka jalostuu sattumanvaraisesti ilman ihmisen asiaan puuttumista, curien jalostus on ihmisten suunnittelemaa.


title: Cur

text: Samankaltainen roturyhmä ovat "feistit", pienet terrierin kaltaiset koirat joita jalostetaan samalla Yhdysvaltain alueella pieneläinten metsästykseen ja pitämään tuholaiset poissa maatiloilta. Feist-rodut ovat ulkonäöltään hieman yhtenäisempiä kuin curit, koska ne jalostettiin yksinomaan työkäyttöön.


title: Cur

text: Curit luokitellaan myös amerikanpitbullterrierin veljeskoiraksi. Niillä on samanlainen leveärintainen ja kuivarunkoinen muoto. Niillä on myös olennaisesti samantyyppiset kasvot kuin pitbullilla.


title: Cur

text: Cur-rotuihin kuuluvat:


title: Cur

text: Usea vähemmän tunnettu kennelklubi rekisteröi useita cur-rotuja perustuen niiden sukulinjoihin ja esi-isiin ja joitain erillisiä linjoja rekisteröidään jokaisessa rodussa. National Kennel Club on rekisteröinyt näitä rotuja vuosikymmenten ajan ja on kuuluisa järjestämistään metsästyskilpailuista.


title: Cur

text: Nykyisin United Kennel Clubilla on aktiivinen rekisteröintiohjelma ja kilpaileva metsästysohjelma näille koirille.


title: Møysalenin kansallispuisto

text: Møysalenin kansallispuisto on Hinnøyan saarella, Pohjois-Norjassa sijaitseva kansallispuisto. Sen luonto on koskematonta, ja sitä hallitsevat merestä ja vuonoista esiin työntyvät vuorenhuiput, joista korkein on Møysalen (1 262 m).


title: Møysalenin kansallispuisto

text: Møysalenin kansallispuisto on yksi harvoista kansallispuistoista, jotka laskeutuvat meren pinnan tasolle. Puisto on pinta-alaltaan pieni, 51 km², ja se on perustettu vuonna 2003 suojelemaan Møysalen-vuorta ja sen ympäristöä. Kansallispuiston luonto on monipuolista, ja siihen kuuluu korkeita vuoria, laaksoja, kanjoneita, suistoalueita ja koivumetsiä. Møysalenin kansallispuiston ilmasto on viileä ja kostea. Siellä viihtyy muutamia uhanalaisia lintulajeja sekä petolintuja, kuten meri- ja maakotka, ja tunturi- ja muuttohaukka.


title: .do

text: .do on Dominikaanisen tasavallan Internet-maatunnus, jota ylläpitää NIC.DO. Tunnuksella on useita toisen asteen domaineja. Tunnus otettiin käyttöön 1991. .gov.do-tunnusta lukuun ottamatta rekisteröintirajoituksia ei ole.


title: .dz

text: .dz on Algerian Internet-maatunnus, jota ylläpitää Network Internet Center. Rekisteröinnistä vastaa NIC.DZ ja sponsori on "CERIST". Tunnus otettiin käyttöön 1994. Tunnus on rajoitettu Algerialaisille yrityksille ja organisaatioille, ja nimen tulee olla rekisteröivän nimikkeen nimen mukainen.


title: Neveu

text: Neveu voi viitata seuraaviin henkilöihin:


Jalkapallon maailmanmestaruuskilpailut 2022 ovat järjestyksessään 22. maailmanmestaruuskilpailut. Ne on tarkoitus järjestää Qatarissa 21. marraskuuta – 18. joulukuuta 2022. Kisat pelataan poikkeuksellisesti talvella, koska Qatarin lämpötila on pahimmillaan 40 celsiusastetta. Poikkeava ajankohta aiheuttaa tauon syksystä kevääseen pelattavissa kansallisissa seurajoukkuekilpailuissa. Tämän haitan minimoinniksi kisat kestävät vain 28 päivää, neljä päivää tavallista vähemmän.


title: Jalkapallon maailmanmestaruuskilpailut 2022

text: Kisojen järjestäminen Qatarissa on kuitenkin vaarassa lahjontaepäilyjen vuoksi. Lisäksi stadioneiden rakennustöissä on saanut surmansa Qatarin hallituksen mukaan jo 1 000 vierastyöläistä. Myös vaikeat ilmasto-olosuhteet ovat herättäneet epäilyksiä Qatarin kyvystä järjestää kisat.


text:
Viisi maata jättivät hakemuksen kisaisännyydestä. Ne olivat Australia, Etelä-Korea, Japani, Qatar ja Yhdysvallat. Kisaisäntä päätettiin 2. joulukuuta 2010 yhdessä vuoden 2018 kisojen kanssa. Äänestys jatkui aina neljänteen kierrokseen saakka. Neljännellä kierroksella Qatar voitti Yhdysvallat 14 äänellä. Yhdysvallat sai 8 ääntä.
Maailmanmestaruuskilpailuja varten on tarkoitus rakentaa kaksitoista stadionia, mutta kisojen järjestäjät ovat pyytäneet Fifaa hyväksymään pienemmän määrän stadioneja kasvavien kustannusten vuoksi. Stadionien vähentäminen pienentäisi kisojen budjettia melkein puolella. Stadionien toimittamisen myötä perustettu komitea on ainakin rakennuttamassa kahdeksaa stadionia Qatariin.


title: Milton Keynes Lightning

text: Milton Keynes Lightning on englantilainen jääkiekkojoukkue, joka pelaa maansa toiseksi korkeimmalla sarjatasolla, Elite Ice Hockey Leaguessa. Joukkue on hallitseva EPIHL:n mestari ja mestaruus oli joukkueelle kolmas tällä sarjatasolla.


title: Milton Keynes Lightning

text: Seura perustettiin alun perin vuonna 1990 nimellä Milton Keynes Kings. Tällä nimellä joukkue pelasi kauteen 2001-2002 saakka, kunnes toukokuussa 2002 seuran johto ajautui riitoihin Planet Ice Milton Keynesin johdon kanssa ja päätti siirtää joukkueen pelaamaan Solihulliin nimellä Solihull MK Kings ja sarjapaikka otettiin maan kolmannelta sarjatasolta, English National Hockey Leaguesta. Seuran taru uudessa kaupungissa ei kestänyt pitkään, sillä jo kauden 2002-2003 päätteeksi Solihull MK Kings haudattiin lopullisesti. Nykyinen MK Lightning otti Kingsin EPIHL-sarjapaikan kaudelle 2002-2003 ja siitä saakka joukkue on pelannut tällä nimellä. Joukkuetta valmentaa Suomessakin Pelicansissa yhden kauden pelannut Kanadalainen Nick Poole, joka toimii joukkueessa pelaaja-valmentajana.


title: Milton Keynes Lightning

text: Joukkue lähtee kauteen 2010-2011 hallitsevana EIPHL-mestarina.


title: Piisidos

text: Piisidos (π-sidos) on toinen kovalenttisessa kaksois- ja kolmoissidoksessa esiintyvistä sidoksista. Se on heikompi kuin sigmasidos. Piisidos muodostuu, kun kaksi samassa faasissa olevaa p-orbitaalia lähestyy toisiaan sivusuunnassa.  Muodostuneella pii-orbitaalilla on kaksi lohkoa, jotka sijaitsevat sidosakselin kautta kulkevan symmetriatason molemmilla puolilla. Yleensä piisidos muodostuu hybridisaatiosta vapaaksi jääneistä p-orbitaaleista.


title: Piisidos

text: Nimessä oleva kreikkalainen kirjain π viittaa p-orbitaaleihin sillä piisidoksen orbitaalisymmetria on lähes samakuin p-orbitaalin. P-orbitaalin orbitaalisymmetria on kuin piisidoksen, mutta katsottuna sidosakselia myöten.


title: Piisidos

text: J.E. Lennard Jones ja R.S Mulliken mallinsivat piisidoksen muodon käyttämällä  molekyyliorbitaaliteoriaa. Tällä hetkellä yleisempi tapa esittää sidosten muodostuminen hybridisaation avulla. Lähestymistavan ensiksi kehitti kemisti Linus Pauling vuonna 1931. Tällä tavalla esitettiin selvemmin, minkälainen sidoksen malli on.


title: Piisidos

text:
Piisidokset ovat kovalenttisia sidoksia, joissa atomin molemmat p-orbitaalin lohkot limittyvät toisen atomin p-orbitaalin kanssa. Yleensä piisidos muodostuu sp- tai kolmossidoksen tapauksessa sp-hybridisaatiosta vapaaksi jääneistä p-orbitaalien vuorovaikutuksesta. Jokaisella näistä orbitaaleilla on nollavaraus jaetussa solmukohdassa. Solmukohta on sama myös piisidoksen sidosorbitaalille. Atomien väliset sidokset muodostuvat, kun kaksi tai useampi atomi liittyy yhteen. Molekyylien muodostuessa atomin uloimmat orbitaalit menevät päällekkäin. Jotta muodostuisi sidos orbitaalien täytyy olla yksi elektronisia ja elektronien spin täytyy Paulin kieltosäännön mukaan olla vastakkaisiin suuntiin ylös ja alas. Sidoksen muodostuessa p-orbitaalin x-, y- ja z -akselien suuntaiset orbitaalit liittyvät toisen atomin vastaaviin orbitaaleihin. Molempien atomien z-akselin suuntaiset orbitaalit liittyvät päällekkäin päistään, muodostaen yhden sigmasidoksen atomien välille. Sen sijaan x- ja y-orbitaalit eivät yllä liittymään päistään toistensa päälle, joten ne menevät sivuttain toistensa päälle muodostaen kumpikin piisidoksen. Kuitenkin useimmat piisidokset muodostuvat hybridisaatiosta vapaiksi jääneistä p-orbitaaleista.
Kahden atomin välillä voi olla enintään kaksi piisidosta. Piisidokset ovat heikompia kuin sigmasidokset. C=C kaksoissidoksella esim. eteenillä, joka koostuu yhdestä sigma- ja yhdestä piisidoksesta, ei ole kaksinkertainen määrä sidosenergiaa verrattuna C-C yksinkertaisen sidokseen esim. etyylillä Tämä viittaa siihen, että piisidoksen tuoma stabiilius on pienempi kuin sigmasidoksen.


title: Piisidos

text: Kvanttimekaanisesta näkökulmasta piisidoksen heikkouden voi selittää merkittävästi vähemmällä peitolla orbitaalien rinnakkaisuuden vuoksi. Sigmasidoksilla yhdistyvät orbitaalit muodostuvat atomien ydinten välille, johtaen suurempaan peittoon ja vahvaan sidokseen.


title: Piisidos

text: Monisidoksien suuremmasta vahvuudesta verrattuna yksittäiseen sigmasidokseen seuraa niiden lyhyempi sidospituus. Esimerkiksi hiiliatomien välinen sidospituus on 154pm etaanissa (yksinkertainen sidos), 134pm eteenissä (kaksoissidos) ja 120pm etyynissä (kolmoissidos). Useampi sidos tekee selkeästi lyhyempiä ja vahvempia.


title: Piisidos

text: Toisin kuin σ-sidos, joka on pyörähdyssymmetrinen, mikä taas mahdollistaa molekyylin eri konformaatiot, piisidos ei päästä sidosta pyörimään. Piisidos on jäykkä eli se lukitsee molekyylin sidoksen liikkeen kaksois- ja kolmoissidoksissa. Piisidoksen jäykkyydestä seuraa, että atomit eivät voi pyöriä toistensa suhteen rikkomatta niiden välistä sidosta. Kaksoissidosten kiertymättömyydestä seuraavaa atomien ja atomiryhmien suuntautumista molekyyleissä kuvataan Cis-trans-isomerialla.  Cis-trans-isomeria vaikuttaa molekyylien ominaisuuksiin kuten kiehumispisteeseen.


title: Piisidos

text: Yksi tärkeä tapaus delokalisaatiosta on löydettävissä molekyyleistä, joissa on useita piisidoksia esim bentseeni. Sidosten tulee olla sijoitettuna niin että ne voivat vuorovaikuttaa toistensa kanssa. Jotta ne voivat vuorovaikuttaa toistensa kanssa, tulee niiden olla vierekkäin ja atomin sigmasidosten sijaita yhdessä tasossa.


title: Coleslaw

text: Coleslaw on yhdysvaltalaiseen ruokakulttuuriin kuuluva kaalisalaatti. Pääraaka-aineensa silputun keräkaalin lisäksi se sisältää usein raastettua porkkanaa. Kastike on majoneesi- ja etikkapohjainen. Coleslaw’ta syödään yleensä grillatun lihan tai nyhtöpossun kanssa, sekä esimerkiksi paistetun kanan tai ranskalaisten perunoiden lisäkkeenä.


title: Coleslaw

text: Coleslaw’n valmistukseen on olemassa useita erilaisia reseptejä, joissa siihen voidaan lisätä muun muassa paprikaa, sipulia tai raastettua juustoa.


title: Coleslaw

text: Nimitys coleslaw on anglisaatio kaalisalaattia tarkoittavasta hollannin sanasta. Se on peräisin New Yorkin alueen alkuperäisiltä alankomaalaisilta siirtolaisilta.


title: Myrmidon

text: Myrmidon tarkoittaa seuraavia asioita:


title: Hinnøya

text: Hinnøya on Pohjois-Norjassa sijaitseva saari ja se kuuluu sekä Lofoottien että Vesterålenin saariryhmiin. Sen pinta-ala on 2 198 km² ja se onkin suurin rannikolla sijaitseva saari Norjassa.


title: Hinnøya

text: Hinnøyan länsiosa kuuluu Vesterålenin saaristoalueeseen, kun taas saaren lounaisosa kuuluu Lofootteihin.


title: Hinnøya

text: Saaren pääasutuskeskus on Harstadin kaupunki, missä asuu yli kaksikymmentätuhatta asukasta. Ympäri Hinnøyaa on myös kyliä, kuten Borkenes, Lødingen, Sigerfjord ja Sørvik.


title: Hinnøya

text: Saaren muinaisnorjalainen nimi oli Hinn. Loppuosa "øya", mikä tarkoittaa saarta, lisättiin myöhemmin.


title: Hinnøya

text: Tromssan ja Nordlandin lääniin kuuluvassa Hinnøyassa on lukuisia vuonoja. Alueella on myös rosoista ja vuoristoista maastoa, kuten saaren eteläosassa, jossa sijaitsee myös saaren korkein vuori Møysalen (1 262 m).


title: Hinnøya

text: Hinnøya on yhdistetty mantereeseen Tjeldsundin sillalla ja lännessä Langøyan saareen Sortlandin sillalla. Saaren pohjoisosa puolestaan on yhdistetty Andøyaan Andøyn sillalla.


title: Blue lacy

text: Blue Lacy, myös "lacy dog", on amerikkalainen työkoirarotu. Se jalostettiin Teksasissa 1800-luvun puolivälissä, ja on ainoa teksasilainen koirarotu. Teksasin senaatti rekisteröi Lacyn ensi kerran vuonna 2001. Senaatin päätöksessä nro. 436 77. lainsäädäntöelin kunnioitti lacyä "todellisena teksasilaisrotuna". Kesäkuussa 2005 blue lacystä tuli Teksasin virallinen osavaltiorotu.


title: Blue lacy

text: Lacy on vahva, nopea ja kevytrakenteinen. Paino on suhteessa säkäkorkeuteen. Säkäkorkeus on 46-53 cm. National Lacy Dog Associationin mukaan koiran painon tulisi olla säkäkorkeudesta ja työkunnosta riippuen nartuilla 11-20 kg ja uroksilla 16-23 kg. Teksasin senaatin vuonna 2005 asettama rotumääritelmä poikkeaa muista: säkäkorkeus 46-63 cm ja paino 14-23 kg.


title: Blue lacy

text: Vaikka rotua yleensä kutsutaan blue lacyksi, rodussa hyväksytään kolme väritystä. Sininen voi olla mikä tahansa harmaan sävy vaaleanhopeasta tummaan hiileen. Punainen vaihtelee kermanvaaleasta ruosteenpunaiseen. Tricolorilla on sininen pohjaväri ja punaiset merkit. Sinisiä merkkejä ei hyväksytä punaisilla koirilla. Valkoista pitäisi esiintyä rinnassa ja voi ulottua leuasta nivusiin. Valkoista pitäisi myös olla yhdessä tai useammassa käpälässä. Äärimmäinen valkoisuus on epätoivottavaa ja merkit kasvoissa tai keskilinjan yläpuolella ovat hylkääviä virheitä. Silmät ovat terävät ja valppaat, ja niiden väri vaihtelee kirkkaankeltaisesta syvänruskeaan.


title: Blue lacy

text: Karvapeitteen tulee olla lyhyt, sileä ja tiheä. Äärimmäisen pitkä tai karkea karva on hylkäävä virhe. Lacy tarvitsee vain vähäistä harjausta.


title: Blue lacy

text: Lacy on älykäs, kiihkeä, aktiivinen ja valpas. Koska se jalostettiin sekä metsästys- että paimenkoiraksi, sillä on voimakas vietti sekä suurriistan metsästämiseen että karjan ohjailuun. Lacy on luontaisesti suojeleva ja voi olla vieraita kohtaan varautunut. Nuorella koiralla voi olla liikaa energiaa ja viettiä ollakseen pienten lasten kanssa. Rotu on helppo kouluttaa, sillä se oppii uudet taidot nopeasti.


title: Blue lacy

text: Lacy on työkoira ja tarvitsee siksi tekemistä. Rodulle erityisen hyvin soveltuvia töitä ovat muun muassa paimennus, verijälki, riistan puuhun ajaminen ja villisian metsästys. Näiden perinteisten töiden lisäksi rodulle sopivat myös agilityn kaltaiset urheilulliset lajit, joissa tarvitaan älykkyyttä, innokkuutta, nopeutta ja ketteryyttä. Koiran paimenvaistoa ja koulutettavuutta voidaan arvioida paimennuskokeissa. Paimenvaistoiset lacyt voidaan kouluttaa kilpaileviksi karjakoiriksi.


title: Blue lacy

text: Lacy nimettiin Lacyn veljesten Frank, George, Ewin ja Harry mukaan, jotka vuonna 1858 muuttivat Kentuckystä Teksasiin ja asettuivat Burnetin piirikuntaan. Kantakoira oli Lacyn perheen mukaan englanninpaimenkoiran (tai kojootin), englanninvinttikoiran ja suden risteytys. Päätöksessä 108 mainitaan myös ajokoira. Veljekset jalostivat koiran luonnollisia paimenvaistoja jotta se voisi paimentaa perheen vapaana kulkevien karjuja.


title: Blue lacy

text: 15. maaliskuuta 2005 Teksasin osavaltion 79:ssä lainsäädännössä edustaja Joaquin Castro esitti blue lacya Teksasin osavaltiokoiraksi. Teksasin edustajainhuone hyväksyi esityksen numerolla 108 15. maaliskuuta 2005 ja senaatti kymmenen päivää myöhemmin. 18. kesäkuuta samana vuonna kuvernööri Rick Perry allekirjoitti säädöksen, ja blue lacysta tuli Teksasin virallinen osavaltionkoirarotu. Jukka Autio toi Blue Lacyt suomeen talvella 2014.


title: Blue lacy

text: Blue lacy on hyvin terve rotu. Koska sitä jalostettiin sukupolvien ajan viljelijöiden ja metsästäjien tarpeiden mukaiseksi, se on tarpeeksi vankka pärjätäkseen vaikeassa maastossa ja vaikeissa työskentelyolosuhteissa. Iho-ongelmia ja ruoka-allergioita voi esiintyä. Diluutioalopeciaa esiintyy harvinaisena.


title: Paulius Jankūnas

text: Paulius Jankūnas (s. 29. huhtikuuta 1984 Kaunas, Liettuan SNT, Neuvostoliitto) on liettualainen koripalloilija.


title: Paulius Jankūnas

text: Jankūnas aloitti koripallon BC Žalgirisin juniorijoukkueissa, joista hänet nostettiin kaudeksi 2002–2003 toisella sarjatasolla pelanneen LKKA Zalgirisin joukkueeseen. Seuraavalla kaudella Jankūnas nousi myös BC Žalgirisin edustusjoukkueeseen. Hän pelasi joukkueen paidassa myös Euroliigaa ja teki ensimmäisellä kaudella 4,4 pistettä ottelua kohden. Kuuden kauden jälkeen Jankūnas siirtyi Himkiin. Hän pelasi seurassa vain kauden ja siirtyi kesällä 2010 takaisin Žalgirisiin.


title: Paulius Jankūnas

text: Jankūnas edusti Liettuan juniorimaajoukkueita, joissa hän voitti MM-hopeaa ja -kultaa. Jankūnas edusti Liettuan koripallomaajoukkuetta vuosien 2005 ja 2007 EM-kisoissa. Lisäksi hän oli mukana vuosien 2006 ja 2010 MM-kisoissa.


title: .ec

text: .ec on Ecuadorin Internet-maatunnus, jonka rekisteröinnistä vastaa EcuaNet ja sponsoroi NICEC. Tunnus otettiin käyttöön 1991. Rekisteröintirajoituksia ei ole lukuun ottamatta toisen asteen domaineihin yhteneviä kolmannen asteen domaineja.


title: Jokilääni

text: Jokilääni on Jokioisten, Ypäjän ja Humppilan kunnista koostuva alue Forssan seudulla Lounais-Hämeessä.


title: Jokilääni

text: Nimi Jokilääni tarkoittaa Jokioisten kartanon aikoinaan hallitsemaa aluetta eli entistä Jokioisten "kartanolääniä". Nykyisistä kunnista se kattoi likimain koko nykyisen Jokioisten kunnan sekä osia nykyisistä Ypäjästä, Humppilasta ja Forssasta. Kartano muodostettiin aikanaan Portaan hallintopitäjän Jokioisten neljänneskuntaan, joka käsitti neljänneksen Portaan hallintopitäjästä ja puolet Tammelan kirkkopitäjästä Loimijoen keskijuoksulla.


title: Jokilääni

text: Jokiläänin alueella nykyisin toimivia organisaatioita ovat muun muassa Jokiläänin kansalaisopisto ja Jokiläänin metsänhoitoyhdistys.


title: Værøy

text:
Værøy on Nordlandin läänissä, Pohjois-Norjassa sijaitseva kunta ja saari. Sen hallinnollisena keskuksena toimii Sørland. Værøyn kunta perustettiin vuonna 1838 ja myöhemmin siitä erotettiin omaksi kunnakseen Røst.
Saaren muinaisnorjankielinen nimi oli Veðrøy. Nimen etuliite veðr tarkoittaa säätä ja loppuosa øy saarta.


title: Værøy

text: Værøyn vaakuna myönnettiin heinäkuussa 1988 ja siinä on kuvattuna lunni. Lunnit olivat aiemmin hyvin tärkeitä kylälle, sekä lihan että untuvan takia.


title: Værøy

text: Værøyn sää on hyvin vaihteleva. Talvisin sää on kuitenkin leuto ja lämpötila putoaa harvoin alle 0 °C, tosin talvet ovat usein tuulisia ja kosteita. Værøy ja Røst ovat tunnettuja meteorologien keskuudessa, sillä ne ovat maailman pohjoisimmat paikat, joissa lämpötila ei yleensä laske alle nollan.


title: Værøy

text: Værøyssa on lukuisia turistien suosimia paikkoja kuten Sandenin ranta, Nordlandshagen, Gjerdeheianin ylätasanko, Nordlandsnupenin vuori ja Heia, mikä tarjoaa upeat näkymät saaren yli. Vapaa-ajan aktiviteeteista muun muassa urheilukalastus on suosittu.


title: HMS A.4

text: HMS A.4 oli Britannian Kuninkaallisen laivaston A-luokan sukellusvene. Aluksen valmisti Vickers Barrowissa ja se laskettiin vesille 19. helmikuuta 1903.


title: HMS A.4

text: Alus tilattiin Vickers, Sons & Maximilta Barrow-in-Furnessista osana vuosien 1902-1903 laivasto-ohjelmaa. Sen köli laskettiin 6. marraskuuta 1902 ja alus laskettiin vesille 9. kesäkuuta 1903. Se valmistui 17. heinäkuuta 1904.


title: HMS A.4

text: "HMS A.4" laski Spitheadissä järjestetyssä viestintäharjoituksessa 15. lokakuuta 1905 viestintää varten kellon veteen. Veneestä laskettu lippusiima kulki sukellusveneen avoimeen luukkuun, jotta viesteihin kyettäisiin vastaamaan. Seuraavana päivänä koe toistettiin, mutta merenkäynti oli kovempaa. Alus oli nousuvesialueella ja käytti samoja vakausarvoja sukelluksissa ollessaan. Avoimen venttiilin kautta pääsi alukseen vettä, jolloin se sukelsi jyrkässä kulmassa 30 metrin syvyyteen pohjaan. Meriveden pääsy akkuihin aiheutti myös kloorin muodostusta. Miehistö sai aluksen takaisin pintaan, mutta hinauksen aikana aluksella tapahtui räjähdys, mikä upotti aluksen.


title: HMS A.4

text: Alus nostettiin ja se korjattiin. Se oli ensimmäisen maailmansodan aikana koulutusaluksena Portsmouthissa. Alus myytiin romutettavaksi 16. tammikuuta 1920.


title: Päähine

text: Päähine tarkoittaa päässä pidettävää vaatekappaletta. Päähineitä käytetään useista syistä. Niillä voi suojautua kylmyydeltä, kuumuudelta, sateelta, auringolta, pölyltä tai iskuilta. Niitä pidetään myös muun muassa muodin tai uskonnollisten syiden takia taikka osoituksena virka- tai arvoasemasta.


title: Päähine

text: Erilaisia päähineitä ovat muun muassa hatut, lakit, kypärät, turbaanit, kruunut, pipot, myssyt, hunnut, pannat ja huivit.


title: Toppari

text: Toppari voi tarkoittaa ainakin seuraavia:


title: Shigefumi Mori

text: Shigefumi Mori (s. 23. helmikuuta 1951) on japanilainen matemaatikko, joka tutkii algebrallista geometriaa. Hän on tutkinut erityisesti 3-taitosten luokittelua, jotka yleistivät algebrallisten pintojen luokittelua. Luokittelu tapahtui käyttäen hyväksi algebrallisten pintojen minimimallia. Mori sai työstään Fieldsin mitalin vuonna 1990 kansainvälisessä matemaatikkokonferenssissa. Samasta vuodesta alkaen hän on toiminut Kioton yliopiston professorina.


title: El Pont de Bar

text: El Pont de Bar on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 42,6 neliökilometriä ja asukkaita siellä on 165 (2016). Väestötiheys on noin 3,9 as./km². Väestöstä 13,7 prosenttia on 0–14-vuotiaita, 61,4 % on 15–64-vuotiaita ja loput 24,9 % yli 65-vuotiaita (väestöjakauman tiedot ovat vuodelta 2010).


title: El Pont de Bar

text: El Pont de Barin naapurikunnat ovat Cava etelässä, Arsèguel ja Les Valls de Valiran kuntaan kuuluva erillinen Bescaranin alue lounaassa, Estamariu lännessä, Les Valls de Valira luoteessa, Baixa Cerdanyan comarcaan kuuluva Lles de Cerdanya koillisessa ja idässä sekä Montellà i Martinet, joka niin ikään kuuluu Baixa Cerdanyaan, kaakossa. El Pont de Barista on matkaa maakunnan pääkaupunkiin Lleidaan 148 kilometriä.


title: El Pont de Bar

text: Kunnan alueella sijaitsevia nähtävyyksiä ovat muun muassa viinimuseo sekä kirkot Sant Esteve de Bar, Sant Andreu d'Aristot ja Sant Gervasi de Castellnou de Carcolze.


title: El Pont de Bar

text: Nykyinen El Pont de Barin kunta syntyi vuonna 1970, kun Aristotin (pinta-alaltaan 27,7 km²) ja Toloriun (15,3 km²) kunnat yhdistyivät.


title: El Pont de Bar

text: El Pont de Barin asutuskeskukset ja niiden väkiluvut vuonna 2007:


title: Tobolskin kuvernementti

text:
Tobolskin kuvernementti (myös "lääni"; ) oli hallintoalue Venäjällä vuosina 1796–1920. Se käsitti Länsi-Siperian alangon ja osan Uralin vuoristoalueesta. 1900-luvun alussa kuvernementin pinta-ala oli 1 217 400 neliövirstaa. Se rajoittui koillisessa Jeniseiskin sekä idässä ja kaakossa Tomskin kuvernementteihin, etelässä Semipalatinskin ja Akmolinskin alueisiin sekä lännessä Ufan, Permin, Arkangelin ja Vologdan kuvernementteihin. Hallinnollinen keskus oli Tobolsk.
Kuvernementti korvasi vuonna 1782 perustetun Tobolskin käskynhaltijakunnan. Sitä ennen alue oli kuulunut Siperian kuvernementtiin. Vuonna 1804 kaakkoisosa erotettiin erilliseksi Tomskin kuvernementiksi. Vuosina 1822–1838 oli olemassa erillinen Omskin alue. Vuosina 1822–1882 Tobolskin kuvernementti kuului Länsi-Siperian kenraalikuvernementtiin. 1800-luvun lopulla kuvernementissä oli kymmenen kihlakuntaa, joiden keskuksina toimivat Berjozov, Išim, Jalutorovsk, Kurgan, Surgut, Tara, Tjukalinsk, Tjumen, Tobolsk ja Turinsk.


title: Tobolskin kuvernementti

text: Vuonna 1899 kuvernementissa oli 1,5 miljoonaa asukasta, joista noin 5,8 prosenttia oli kaupunkiväestöä. Venäläisiä oli yli miljoona, tataareja ja buharalaisia 42 000, hanteja, manseja ja nenetsejä 22 500 sekä puolalaisia, saksalaisia ja suomalaisia lähes 7 000. Eteläosassa harjoitettiin maanviljelyä ja nautakarjan kasvatusta, pohjoisessa kalastusta, metsästystä ja poronhoitoa. Taloudellinen keskus oli 1800-luvun alkuun saakka Tobolsk, mutta myöhemmin tärkeimmän aseman saivat uuden Siperian maantien varrella sijainneet Tjumen, Išim ja Jalutorovsk.


title: Tobolskin kuvernementti

text: Kuvernementin hallinto siirrettiin Tjumeniin huhtikuussa 1918. Vuonna 1920 sen nimi muutettiin Tjumenin kuvernementiksi.


title: Qi (täsmennyssivu)

text: Qi tai QI voi viitata johonkin seuraavista:


title: Iltasatuja

text: Iltasatuja on yhdysvaltalainen perhe-komedia-fantasia elokuva, jonka on ohjannut Adam Shankman. Elokuva kuvattiin Kaliforniassa.


title: Iltasatuja

text: Tarina kertoo hotellin yleismiehestä, jonka elämä muuttuu, kun iltasadut, joita hän kertoo veljenpojalleen ja veljentyttärelleen, alkavat tulla todeksi. Hän yrittää hyötyä tästä ja suunnittelee parhaan ystävänsä kanssa miten hän saa unelmiensa tytön, mutta jotenkin lapset onnistuvat muutamaan mielestään tylsät tarinat hauskoiksi laittamalla sinne outoja asioita, kuten purkkapallo sateen.


title: Iltasatuja

text: "Iltasatuja"-elokuvan vastaanotto oli kielteinen. Rotten Tomatoes antaa elokuvalle 4,4/10. Iltasanomat taas antaa elokuvalle yksi ja puoli tähteä viidestä.


title: .er

text: .er on Eritrean Internet-maatunnus, jonka rekisteröinnistä ja sponsoroinnista vastaa EriTel. Tunnus otettiin käyttöön 1996. Sitä käytetään hyvin vähän, eikä rekisteröintirajoituksista tai tunnuksen kotisivusta lukuun ottamatta heikohkosti toiminnassa olevaa EriTelin sivustoa ole tarkkaa tietoa. Toisen asteen tunnuksia on jonkin verran, ja rekisteröinnit tehdään aina niiden alle.


title: Tjukalinsk

text: Tjukalinsk () on kaupunki Omskin alueella Venäjällä. Se sijaitsee Išimin tasangolla Tjukalka-joen varrella 134 kilometriä Omskista luoteeseen. Kaupunki on Tjukalinskin piirin keskus. Sen kautta kulkee Tjumenin ja Omskin välinen maantie. Kaupungissa asui 11 275 henkeä (vuonna 2010).


title: Tjukalinsk

text: Paikkakunta on saanut alkunsa 1700-luvun puolivälissä perustetusta postiasemasta. Sen ympärille kehittynyt asutus sai kaupunginoikeudet vuonna 1823. Myöhemmin siitä tuli Tobolskin lääniin kuuluneen kihlakunnan keskus. Kaupungin taloudellinen merkitys väheni Siperian radan rakentamisen jälkeen.


title: Tjukalinsk

text: Nykyään Tjukalinskissa toimii meijeri, teräsbetonirakennetehdas ja metsätila. Nähtävyyksiin kuuluu kotiseutumuseo.


title: Tjeldsundin silta

text: Tjeldsundin silta on Tromssan läänissä, Pohjois-Norjassa sijaitseva riippusilta, joka ylittää Tjeldsundetin. Sillan kokonaispituus on 1 007 metriä ja pääjänne 290 metriä. Silta yhdistää Hinnøyan ja Lofootit mantereeseen. Yhdessä Vesterålenin siltojen kanssa, se yhdistää myös Vesterålenin pääsaaret Manner-Norjaan.


title: Tjeldsundin silta

text: Silta avattiin 22. elokuuta 1967 Se maksoi 45 miljoonaa Norjan kruunua ja sitä rakennettiin 30 kuukautta.


title: Tjeldsundin silta

text: Tjeldsundin sillalla kulkee valtatie E10.


title: .et

text: .et on Etiopian Internet-maatunnus. Sana merkitsee myös ranskan kielen ja latinan kielen "ja"-sanoja, mikä mahdollistaisi monet domain hack'it, mikäli rekisteröinnit toiselle asteelle olisi sallittu. Tunnuksen rekisteröinnistä ja sponsoroinnista vastaa Ethiopian Telecommunications Corporation. Toisen asteen tunnuksia on useita. Tunnus otettiin käyttöön 1991.


title: Elect the Dead Symphony

text: Elect the Dead Symphony on System of a Downin laulaja Serj Tankianin ensimmäinen livealbumi, joka julkaistiin maaliskuussa 2010.


title: Yhteiskunta-alan korkeakoulutetut

text: Yhteiskunta-alan korkeakoulutetut ry on suomalainen yhteiskuntatieteellisen alan korkeakoulutettujen etujärjestö. Jäsenistön tyypillinen koulutustausta on yhteiskuntatieteellinen, humanistinen tai kasvatustieteellinen korkeakoulututkinto. Yhteiskunta-alan korkeakoulutetut kuuluu keskusjärjestö Akavaan. Liiton puheenjohtajana on toiminut vuoden 2017 alusta valtiotieteiden maisteri. M.A. Antton Rönnholm. Liiton toiminnanjohtaja on yhteiskuntatieteiden maisteri Simo Pöyhönen. Liittoon kuuluu yli 12 000 jäsentä.


title: Yhteiskunta-alan korkeakoulutetut

text: Liitto hoitaa jäsenistönsä edunvalvontaa yhdessä Julkisalan koulutettujen neuvottelujärjestö JUKOn kanssa julkisella sektorilla ja yksityisellä sektorilla Ylemmät Toimihenkilöt YTN:n kanssa.


title: Yhteiskunta-alan korkeakoulutetut

text: Liitto julkaisee verkossa ilmestyvää jäsenlehteä "Ura" (vuosina 1973−2011 "Valtiotieteilijä").


title: Yhteiskunta-alan korkeakoulutetut

text: Järjestö perustettiin 1947 nimellä Valtiotieteen Kandidaattien Yhdistys (VKY). VKY oli mukana perustamassa Akavaa vuonna 1950. Vuosina 1969−1971 VKY toimi Suomen Yhteiskuntatieteilijöiden Liiton (SYTL) sisällä. Vuonna 1973 yhdistyksen nimeksi vaihdettiin Suomen Valtiotieteilijöiden Liitto (SVAL) ja nykyinen nimi otettiin käyttöön maaliskuussa 2012.


title: Yhteiskunta-alan korkeakoulutetut

text: Liiton jäsenmäärä on kasvanut tasaisesti 1990-luvun puolivälistä. Tammikuussa 2015 jäseniä oli 12 100, joista noin 2 500 eli 20 % on opiskelijoita. Jäsenistöstä noin 65 % on naisia. Jäsenistön keski-ikä on 41 vuotta.


title: Yhteiskunta-alan korkeakoulutetut

text: Yli 60 prosenttia jäsenistä asuu pääkaupunkiseudulla ja muualla Uudellamaalla. Ammatissa toimivista jäsenistä 39 % työskentelee yksityisellä sektorilla, 31 % valtiolla, 19 % kunnissa ja 10 % yliopistoissa.


title: Yhteiskunta-alan korkeakoulutetut

text: Jäsenistö työskentelee hallinnon, talouden, koulutuksen ja viestinnän esimies- ja asiantuntijatehtävissä. Kokopäivätyössä olevista enemmistö, 65 %, toimii erilaisissa asiantuntijatehtävissä. Toiseksi suurimman ryhmän muodostavat erilaisissa johtotehtävissä työskentelevät 30 prosentin osuudella. Lisäksi osa jäsenistöstä työskentelee opetustehtävissä.


title: Yhteiskunta-alan korkeakoulutetut

text: Liitolla on kuusi jäsenjärjestöä, joista viisi on rekisteröityjä paikallisyhdistyksiä (Helsinki, Turku, Tampere, Lahti, Rovaniemi) ja yksi valtakunnallinen opiskelijajärjestö Suomen Yhteiskunta-alan Ylioppilaat SYY.


Pako Kielletystä laaksosta ja muita Don Rosan parhaita on syyskuussa 2010 julkaistu sarjakuvakirja, johon on koottu Aku Ankka -piirtäjä Don Rosan tarinoita. Kirja on yhdeksäs ja näillä näkymin viimeinen osa Don Rosan kovakantisesta kokoelmasarjasta, jonka edellinen osa on vuonna 2009 julkaistu "Kolmen caballeron paluu". "Pako Kielletystä laaksosta" sisältää nimitarinan lisäksi muun muassa tarinat ”Olla kuin ei olisikaan”, ”Musta ritari slurppaa jälleen”, ”Kolikko karussa” ja ”Kirje kotoa”. Kirjan julkaisun myötä Rosa tuli myös Suomeen vierailemaan.


title: Vesisulka

text: Vesisulka ("Hottonia palustris") on monivuotinen vesikasvi esikkokasvien heimossa. Se muodostaa rönsyjen avulla tiheitä, kelluvia kasvustoja. Lehdet kasvavat veden alla kiehkuramaisesti ja niiden liuskat ovat litteät ja hyvin kapeat. Lehtiruusukkeen keskeltä kasvaa 15–40 senttimetriä korkea ontto, yläosastaan nystykarvanen varsi, jonka päähän kehittyy kukinto. Kukat kasvavat kiehkuroina ja niiden teriö halkaisijaltaan 15–25 millimetriä, väriltään valkeanvioletti ja keskeltä keltainen. Hedelmä on pallomainen kota. Vesisulka kasvaa matalissa ravinteisissa vesissä.


title: Jokelan Kisa

text: Jokelan Kisa (JoKi) on tuusulalainen urheiluseura, joka on perustettu vuonna 1931. Alun perin sen lajeina olivat yleisurheilu, voimistelu ja hiihto sekä hieman myöhemmin lisäksi nyrkkeily, painonnosto ja pesäpallo. Nykyisin seurassa on neljä jaostoa: hiihto, jalkapallo, lentopallo ja sulkapallo. Seuraan kuuluu noin 450 jäsentä.


title: Jokelan Kisa

text: JoKin jalkapallon miesten edustusjoukkue pelaa kaudella 2018 Kolmosessa.


title: Jokelan Kisa

text: Jokelan Kisaan kuului vuonna 2012 12 jalkapallojoukkuetta: miesten, naisten, viisi poikien ja kolme tyttöjen joukkuetta sekä kaksi sekajoukkuetta. Näissä joukkueissa harrastaa yhteensä noin 250 pelaajaa. Valmentaja-, joukkueenjohtaja-, huoltaja- ja rahastonhoitajatehtävissä toimii noin 50 aktiivista vanhempaa. Näiden lisäksi toiminnassa on mukana paljon vanhempia avustamassa turnauksien järjestelyissä, harjoitus- ja pelimatkojen kyytien järjestelyissä, hankinnoissa, kannustamassa, ym. joukkueiden pyörittämiseen liittyvissä asioissa. Jalkapallo on siis varsin näkyvä ja suosittu harrastus Jokelassa. Jalkapallon suosio on myös selvässä kasvussa: kevään 2009 aikana jalkapalloilijoiden määrä on kasvanut noin 20 %.


title: Jokelan Kisa

text: Joukkueet pelaavat monissa SPL Uudenmaan piirin järjestämissä sarjoissa. Edustusjoukkueen sarjataso on Kolmonen, kunta taas osa nuoremmista pelaa ikäryhmänsä valio- , perus- tai harrastesarjassa. Lisäksi jo useina vuosina nuorempia ikäryhmiä on osallistunut Opel-liigaan sekä Euroliigaan. Joukkueet järjestävät jonkin verran myös omia turnauksia sekä osallistuvat lähialueiden turnauksiin. Lisäksi pari joukkuetta pelaa Futsal-sarjaa talvella. T94 voitti kaudella 2009 futsalin SM-hopeaa.


title: Jokelan Kisa

text: Jokelan Tekonurmi Oy on Tuusulan kunnan (51 %) ja Jokelan Kisan (49 %) omistama kunnan konserniyhtiö. Jokelan Tekonurmi Oy:n omistama Intersport Puhos Areena (tekonurmi) valmistui Jokelaan entisen Kolsan isomman hiekkakentän tilalla syyskuun alussa 2011. Samalla alueelle hankittiin kaksi lämmitettävää pukukoppia (sis. wc) sekä alue aidattiin kaksi metriä korkealla aidalla (maalien takana 5 metriä). Myöhemmin kentälle aiotaan rakentaa vaihtoaitiot sekä katsomot.


title: Miracle Laurie

text: Miracle Laurie (s. 1. elokuuta 1981 Huntington Beach, Kalifornia, Yhdysvallat) on yhdysvaltalainen näyttelijä, tanssija ja soittaja. Hänet tunnetaan parhaiten vuosina 2009–2010 tuotetusta scifisarjasta "Dollhouse", missä hän näytteli Aktiivi Novemberia, joka oli sarjan alussa ohjelmoitu Paul Ballardin naapuriksi Mellieksi.


title: Miracle Laurie

text: Laurie näytteli teatterissa ensimmäisen kerran 7-vuotiaana, minkä jälkeen hän valmistui Kalifornian yliopistosta, Irvinestä. Näyttelemisen ohella Laurie on toiminut polynesialaisena tanssijana sekä soittanut ukuleleeta Uke Box Heroes -nimisessä coveryhtyeessä.


title: Miracle Laurie

text: Ennen rooliaan Dollhousessa Laurie esiintyi televisiosarjoissa "Medical Investigation" vuonna 2004 ja "The Cabonauts" vuonna 2009.


title: Orenburgin kuvernementti

text: Orenburgin kuvernementti (myös "lääni"; ) oli hallintoalue Venäjällä vuosina 1744–1781 ja 1796–1928. Se käsitti laajan alueen Uralin eteläosassa ja nykyisessä Kazakstanissa. 1900-luvun alussa kuvernementin pinta-ala oli 168 200 neliövirstaa. Se rajoittui pohjoisessa Ufan ja Permin sekä koillisessa Tobolskin kuvernementteihin, etelässä Turgain ja lounaassa Uralskin alueisiin sekä lännessä Samaran kuvernementtiin. Hallinnollisina keskuksina vuorottelivat Orenburg ja Ufa.


title: Orenburgin kuvernementti

text: Aluksi Orenburgin kuvernementtiin kuuluivat Ufan ja Isetin provinssit, joukko rajalinnoituksia sekä Uralin takaiset baškiirit. Vuonna 1745 siihen liitettiin Stavropolin provinssi ja vuonna 1773 Samara. Vuonna 1781 kuvernementti lakkautettiin ja sen alue liitettiin alueena Ufan käskynhaltijakuntaan. Uudelleen se perustettiin vuonna 1796. Vuonna 1850 osa Orenburgin kuvernementistä liitettiin Samaran kuvernementtiin, vuonna 1865 siitä erotettiin Ufan kuvernementti ja vuonna 1868 erilliset Uralskin ja Turgain alueet. Vuosina 1850–1881 kuvernementti kuului Orenburgin ja Samaran kenraalikuvernementteihin. 1800-luvun puolivälistä lähtien se käsitti viisi kihlakuntaa, joiden keskuksina toimivat Orenburg, Orsk, Troitsk, Tšeljabinsk ja Verhneuralsk.


title: Orenburgin kuvernementti

text: Kuvernementin väestö muodostui Venäjältä suuntautuneen voimakkaan muuttoliikkeen seurauksena. Vuonna 1901 talonpojat ja siirtolaiset muodostivat 44,4 %, kasakat ja sotilaat 41,1 % sekä kauppiaat ja kaupunkilaiset 8,8 % väestöstä. Vuoden 1897 väestönlaskennan mukaan venäläisiä oli 70,4 %, baškiireja 15,9 % ja tataareja 5,8 %. Tärkeimmät elinkeinot olivat maanviljely ja karjanhoito.


title: Orenburgin kuvernementti

text: Vuonna 1919 seitsemänkymmentä Orenburgin kuvernementin volostia liitettiin Baškiirien ASNT:aan, Troitskin ja Tšeljabinskin kihlakunnat Tšeljabinskin alueeseen ja Verhneuralskin kihlakunta Ufan kuvernementtiin. Vuosina 1920–1924 kuvernementti kuului Kirgiisien ASNT:aan, jonka pääkaupunkina toimi Orenburg. Kuvernementin itsenäinen asema palautettiin vuonna 1925. Vuonna 1928 siitä tuli Keski-Volgan kuvernementtiin (vuodesta 1929 Keski-Volgan aluepiiriin) kuulunut Orenburgin piirikunta.


title: 11 Parthenope

text: 11 Parthenope (symboli: ) on päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välisellä asteroidivyöhykkeellä. Asteroidin löysi A. de Gasparis vuonna 1850. Parthenope ei ollut de Gasparisin löydöistä ensimmäinen, sillä hän oli löytänyt Hygiean edellisenä vuonna. Nimensä Parthenope sai yhden kreikkalaisen mytologian seireenin mukaan. Parthenope oli yksi monista 1850-luvun tuntumassa löytyneistä asteroideista. Ensimmäisinä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät asemansa.


title: Boys-panssarintorjuntakivääri

text: Boys-panssarintorjuntakivääri () on brittivalmisteinen toisessa maailmansodassa käytetty panssarintorjuntakivääri. Asetta valmisti Royal Small Arms Factory ja sen valmistus aloitettiin vuonna 1937. Asetta valmistettiin kolmena eri versiona. Varhaisessa Mk I -mallissa oli pyöreä suujarru ja T-mallinen jalka. Myöhemmässä Mk II -mallissa oli neliskulmainen suujarru ja se oli varustettu V-mallisella jalalla. Kolmas versio Boys-panssarintorjuntakivääristä oli maahanlaskujoukoille tarkoitettu lyhennetty malli jossa oli 762 millimetriä pitkä piippu. Myöhemmissä malleissa käytettiin myös paranneltuja patruunoita, jotka tarjosivat alkuperäistä paremman läpäisykyvyn.


title: Boys-panssarintorjuntakivääri

text: Yhtenä Boysin pääsuunnittelijoista toimi kapteeni H. C. Boys, joka oli Britannian käsiasekomitean jäsen ja työskenteli Royal Small Arms Factoryn suunnittelijana. Asetta kutsuttiin alun perin nimellä "Stanchion". Suunnittelija Boys kuitenkin kuoli ainoastaan muutama päivä aseen käyttöön oton jälkeen, ja aseelle annettiin hänen muistokseen uusi nimi Rifle, Anti-Tank, .55in, Boys.


title: Boys-panssarintorjuntakivääri

text: Boysissä oli pulttilukko-sulkumekanismi ja ase oli varustettu viiden patruunan lippaalla. Aseen huonoja puolia olivat sen suuri paino ja 13,9 mm kaliiperin patruunan aiheuttama rekyyli. Aseen rakenteessa oli myös paljon pieniä ruuveja, jotka tekivät Boysin huoltamisesta vaikeaa.


title: Boys-panssarintorjuntakivääri

text: Tullessaan palveluskäyttöön Boys oli suhteellisen tehokas aikansa kevyttä panssarikalustoa vastaan. Se pystyi läpäisemään 16 mm paksun panssarin vielä 91 metrin päästä.


title: Boys-panssarintorjuntakivääri

text: Boys-panssarintorjuntakivääriä käytettiin erityisesti toisen maailmansodan alussa saksalaisten kevyitä panssarivaunuja ja panssariautoja vastaan. Iso-Britannia toimitti myös suuren määrän Boys-kivääreitä suomalaisille joukoille jotka käyttivät asetta talvisodassa Neuvostoliittoa vastaan. Ase oli suosittu suomalaisten joukkojen parissa, koska sen luoti pystyi läpäisemään neuvostoliittolaisen T-26-panssarivaunun panssarin.


title: Boys-panssarintorjuntakivääri

text: Toisen maailmansodan edetessä ja panssarivaunujen kehittyessä Boysin käyttökelpoisuus väheni. Aseesta tehtiin lyhyemmällä piipulla varustettu malli laskuvarjojoukkojen käyttöön vuonna 1942. Tämä ase osoittui täysin käyttökelvottomaksi ja liittoutuneiden joukkojen kalustossa Boys korvattiin pääsääntöisesti vuonna 1943 PIAT-rakettiaseella. Rakettiaseiden puute aiheutti kuitenkin sen että todellisuudessa Boys pysyi joukkojen käytössä tätä pidempään.


title: Boys-panssarintorjuntakivääri

text: Asetta käytettiin myös ajoneuvoihin kiinnitettynä. Boys kiinnitettiin muun muassa Universal Carrier ja Standard Beaverette ajoneuvoihin.


title: Skotlanninbullterrieri

text: Skotlanninbullterrieri on sukupuuttoon kuollut brittiläinen koirarotu.


title: Skotlanninbullterrieri

text: Skotlanninbullterrieri näytti sen aikaiselta amerikanpitbullterrieriltä. Sillä oli sileä karvapeite ja voimakas rakenne. Se painoi n. 20 kg ja oli 50 cm korkea. Pää oli kookas; otsa oli litteä, kuono lyhyt ja neliömäinen, suuri ja leveä muttei vetäytyvä kuten englanninbulldoggilla. Leuat ja hampaat olivat yhtenäiset ilman toistensa yli menoa. Koiralla oli loiva painauma silmien välissä, jotka olivat tumman pähkinänruskeat mutteivät uponneet eivätkä ulostyöntyvät. Korvat olivat pienet, ohuet, korkealle kiinnittyneet ja aina typistetyt, eikä naama ollut ryppyinen. Kulmakarvat pienet tai yhdistyneet. Skotlanninbullterrierin ilmettä ei olla koskaan nähty millään muulla rodulla mutta voidaan usein tunnistaa sekarotuisessa koirassa. Runko oli pyöreä ja kylkiluut selkeät, selkä lyhyt, leveä ja lihaksikas ja rintakehä syvä ja leveä. Häntä oli alaskiinnittynyt ja ilman hapsuja, ennemmin riippuva eikä koskaan selän yli nouseva. Koira seisoi suoraan ja tiukasti raajoillaan. Sen eturaajat olivat vankat ja lihaksikkaat, eikä niissä ollut kaareumia. Takaraajat olivat hyvin paksut ja vahvat ja niissä oli hyvin kehittyneet lihakset. Väri oli tummansininen, samanlainen kuin englanninvinttikoiralla; siitä huolimatta toisinaan syntyi brindlejä tai punaisia yksilöitä jotka tunnettiin Skotlannissa nimellä "red smut" eli "punainen saasta".


title: Skotlanninbullterrieri

text: Kellään ei ole täydellistä tietoa siitä miten skotlanninbullterrieri jalostettiin tai mistä se alun perin tuli. Oli tarina jonka mukaan John Paul Jones, amerikkalainen purjehtija, osti koiria ulkomailta ja toi muutamia mukanaan vieraillessaan synnyinkaupungissaan Kirkcudbrightissa noin vuonna 1770. Kin Tilloch -alueen romanit omistivat skotlanninbullterrierejä, joita he veivät koiratappeluihin. Niitä kilpailutettiin kuolemaan asti ja ne kärsivät suurista rangaistuksista. Ne olivat asiantuntevia ja ovelia taistelutaktiikassaan, mikä teki niistä koiratappeluiden harrastajien suuren suosikin. Väitettiin että rotu tuli alun perin Gallowayn rannikolta, mikä tukee Paul Jones -legendaa. Ensimmäiset koirat jotka saapuivat Yhdysvaltoihin englantilaisten immigranttien mukana 19. vuosisadan puolivälissä olivat skotlanninbullterrierejä ja staffordshirenbullterrierejä.


title: Skotlanninbullterrieri

text: Suurenmoisten taistelutaitojensa vuoksi skotlanninbullterrieri lisättiin osaksi staffordshirenbullterrierin jalostusta 19. vuosisadan alkupuolella ja sinistä väritystä on esiintynyt staffordshirenbullterrierillä siitä lähtien.


title: Standard Beaverette

text: Standard Beaverette (tunnetaan myös nimillä Standard Car 4x2 ja Car Armoured Light Standard) oli Standard Motor Companyn valmistama toisessa maailmansodassa käytetty panssariauto. Beaverettea käytettiin lähinnä Home Guard -kodinturvajoukkojen kalustona ja harjoituskäytössä.


title: Standard Beaverette

text: Standard Motor Company rakensi Standard Beaveretten ensimmäisen mallin vuonna 1940. Panssariauto perustui yhtiön valmistaman siviiliauton rakenteeseen, johon oli lisätty yksinkertainen panssarointi. Beaveretten runko oli päältä sekä takaa avonainen ja auto oli aseistettu konekiväärillä. Myöhemmissä versioissa oli kokopanssarointi ja tykkitorni konekivääriä varten. Osa ajoneuvoista oli lisäksi aseistettu Boys-panssarintorjuntakiväärillä ja varustettu radiolla.


title: Standard Beaverette

text: Yhteensä Standard Beaveretten eri malleja rakennettiin noin 2 800 kappaletta. Ajoneuvon ongelmina pidettiin sen suurta painoa ja hankalaa ohjattavuutta.


title: Standard Beaverette

text: Standard Beaverettea valmistettiin kaikkiaan viitenä erilaisena mallina.


title: Tšekinpaimenkoira

text: Tšekinpaimenkoira eli "bööminpaimenkoira" on tšekkiläinen koirarotu, joka tunnetaan myös nimillä "chodský pes" tai "Chodenhund". Vaikkei sillä ole FCI:n tunnustusta, se on Suomen Kennelliiton hyväksymä.


title: Tšekinpaimenkoira

text: Tšekinpaimenkoira on keskikokoinen rotu. Karvapeite on pitkää ja tuuheaa ja siinä on tiheä alusvilla. Väritys on musta ruskein merkein. Korvat ovat pystyt, pienet, ylöskiinnittyneet ja terävät. Pääväri on tumman siniharmaa tai musta, ja siinä on kellanruskeat merkit. Urosten säkäkorkeus on 52-55 cm ja narttujen 49-52 cm, ja keskimääräinen paino sukupuolia määrittämättä vaihtelee 18-25 kg välillä.


title: Tšekinpaimenkoira

text: Tällä erittäin aktiivisella koiralla on upea luonne. Se on helppo kouluttaa ja on yleensä erittäin nopea oppimaan. Se ei ole aggressiivinen, se on hyvä lasten, muiden koirien ja lemmikkien kanssa. Tsekinpaimenkoira on suurenmoinen agilityssä, pelastustyössä ja palveluskoulutuksessa. Sillä on erinomainen hajuaisti ja se kykenee työskentelemään kehitysvammaisten kanssa. Luonnollisesti se on myös hyvä vahtikoira. Tämä rotu sopii kiistatta moniin eri tehtäviin, mukaan lukien agilityn, pelastustoiminnan, kuurojen ja sokeiden opastamisen, paimentamisen ja jopa harrastusmielessä harjoitetun reenvedon.


title: Tšekinpaimenkoira

text: Tšekinpaimenkoira on vanha lammaskoira. Se on myös vartioinut Tšekin etelärajaa ja alueen taloja. Paikallisilla ihmisillä joita kutsuttiin nimellä "chodove" oli poikkeuksellinen lupa pitää suuria koiria tähän käyttötarkoitukseen. Alois Jirasek joka kirjoitti paikallisten rohkeasta kansannoususta valitsi tämän rodun heidän lippunsa symboliksi. Vaikka se on oikeastaan virheellistä, symboli nousi kansalliseen tietoisuuteen tunnetun tšekkiläismaalarin Mikolas Alesin teosten kautta. Tšekinpaimenkoiran symboli on yhä nuorten tšekkiläisten partiolaisten tunnuksena.


title: Tšekinpaimenkoira

text: Koska tsekinpaimenkoira on vanha rotu, se on mahdollisesti yksi saksanpaimenkoiran edeltäjistä. Tsekinpaimenkoiran tiedetään asuttaneen Tšekin maita jo 1300-luvulla ja olleen ammattimaisesti jalostettu 1500-luvulla. Nykyinen jalostusohjelma aloitettiin vuonna 1984 ja nykyisin on monia kasvattajia. 3500 rekisteröityä pentua on syntynyt ohjelman aloittamisen jälkeen (vuosien 1984–2009 aikana).


title: Tšekinpaimenkoira

text: Suomen Kennelliitto tunnusti tšekinpaimenkoiran virallisesti alkuvuodesta 2013, josta lähtien se on voinut myös osallistua täällä pidettäviin näyttelyihin. Rodun suosio on siitä lähtien ollut nopeassa kasvussa: jo ensimmäisenä rekisteröintivuotena eli vuonna 2013 rekisteröitiin 36 yksilöä ja vuoden 2014 puolella pelkästään tammi-huhtikuun välisenä aikana jo 16 uutta yksilöä. Siitä on selvästi tullut monelle palveluskoiraharrastajalle potentiaalinen vaihtoehto perinteisemmälle saksanpaimenkoiralle.


title: Tšekinpaimenkoira

text: Suomen ensimmäinen virallisesti rekisteröity pentue syntyi Harjusalaman kenneliin jo 7. tammikuuta 2013 eli käytännössä heti sen jälkeen, kun virallinen rekisteröinti mahdollistettiin kyseiselle rodulle. Molemmat vanhemmat olivat Tšekin tuonteja: isä oli Suomen muotovalio Francis Ford Vita Canina ja emä Aggy Spirneo. Vuonna 2013 syntyi yhteensä kolme pentuetta, kolmelle eri kasvattajalle eli myös kasvatustoimintaan on Suomessa tämän rodun harrastajien parissa riittänyt kiinnostusta jo alusta alkaen.1. Dog Breed Info


title: Tšekinpaimenkoira

text: 2. Dogomania


Tšekinpaimenkoira


title: Henkilöbrändi

text: Henkilöbrändi tarkoittaa henkilön maineen ja imagon kokonaisuutta, brändiä. Sanaa on Suomessa käytetty internetin sisältömarkkinoinnin yhteydessä. Riku Vassinen ja Antti Isokangas neuvovat "Digitaalinen jalanjälki" -kirjassaan henkilöbrändin rakentamisessa. Vassinen ja Isokangas jakavat henkilöbrändin persoonabrändiin ja ammattibrändiin. Heli Sirkiän mukaan henkilöbrändäyksellä tarkoitetaan oman osaamisensa markkinointia ja itsensä erilaistamista massasta . Oma henkilöbrändi on vahva ura-ankkuri luovan alan osaajalle.


title: Henkilöbrändi

text: Henkilöbrändi syntyy toiminnasta, esimerkiksi osallistumalla sosiaalisiin objekteihin liittyvään vuorovaikutukseen, jakamalla tietoa sosiaalisissa verkostoissa tai toimimalla aktiivisesti osana asiantuntijayhteisöä. Henkilöbrändi muodostuu kuitenkin henkilöön liittyvän tiedon kokonaisuudesta, myös ilman henkilön aktiivista toimintaa. Brändi välittyy siitä, mitä tekee, arvioi Mari Koistinen . Oman nimen ilmestymistä verkkoon on nykyään lähes mahdotonta välttää. Osallistumalla esimerkiksi urheilukilpailuun tai hakemalla rakennuslupaa, voi saada nimensä nettiin julkaistuissa julkisissa asiakirjoissa.


title: Paamajärvi

text: Paamajärvi on Lapin läänissä Pellon kunnassa Turtolan kylässä sijaitseva matala ja reheväkasvustoinen järvi. Paamajärvi on Tornionjokeen laskeva pienen valuma-alueen keskusjärvi. Järvi on kauttaaltaan matala; se kuivattiin 1800-luvun lopulla niityiksi ja vesitettiin takaisin 1950-luvulla. Kasvillisuusvyöhykkeet ovat laajoja etenkin järven pohjoispäässä. Alueen linnusto on monipuolinen. Valtakunnallisessa lintuvesien suojeluohjelmassa alue arvioitiin valtakunnallisesti arvokkaaksi kohteeksi .


title: Algo pequeñito

text:
Algo pequeñito (”Jotain pientä”) on Daniel Digesin Eurovision laulukilpailussa 2010 laulama kappale.
Sen ovat säveltäneet ja sanoittaneet Jesús Cañadilla, Luis Miguel de la Varga, Alberto Jodar ja Daniel Diges.


title: Algo pequeñito

text: Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 15.


title: Algo pequeñito

text: Euroviisuissa Daniel Diges sai esiintyä kahdesti – ensin omalla vuorollaan toisena esiintyjänä ja tämän jälkeen vielä uudestaan viimeisenä. Syynä oli Jimmy Jump -niminen häirikkö, joka ponnahti lavalle kesken ensimmäisen esityksen.


title: 13 Egeria

text: 13 Egeria (symboli:) on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Pikkuplaneetan löysi A. de Gasparis vuonna 1850. Egeria ei ollut de Gasparisin löydöistä ensimmäinen, sillä hän oli löytänyt Hygiean 12. huhtikuuta 1849 ja Parthenopen 11. toukokuuta 1850. Pikkuplaneetta Egeria sai nimensä roomalaisen mytologian Egerian mukaan. Egeria oli yksi monista 1850-luvun tuntumassa löytyneistä asteroideista. Ensimmäisinä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät pian asemansa.


title: Lättähattujen sankari

text: Lättähattujen sankari on Matti Liljan 1955 julkaistu romaani. Sen alaotsikko on "Kuvaus sodanjälkeisen nuorison seikkailuista ja suhtautumisesta ympäristöön". Kirjan on kustantanut Arvi A. Karisto Osakeyhtiö ja se on painettu ko. kustantamon kirjapainossa Hämeenlinnassa. Kirjassa on 119 sivua ja se kuuluu sarjaan "Poikien kirjoja".


title: Lättähattujen sankari

text: Kirjan tapahtumat alkavat helmikuun lopulla vuonna 1955 ja tapahtumapaikkana on puutaloalue Helsingissä. Kirjan päähenkilöt ovat Esko ja Irkka. Lättähattu Esko on päässyt töihin autokorjaamolle. 16-vuotias Irkka on kiltti ja kunnollinen tyttö ja ollut koulusta päästyään työssä asiatyttönä Puuyhtiön konttorissa.


title: Paamajoki

text: Paamajoki on noin nelisen kilometriä pitkä joki, joka laskee Paamajärvestä Tornionjokeen Pellossa Turtolan kylän pohjoispäässä. Alun perin joki laski Tornionjokeen kylän eteläpäässä vanhan säästöpankin kohdalla, mutta vuonna 1874 Paamajärven kuivausta varten kaivettiin uusi joki, josta Paamajärven vesi virtasi pois Turtolan ylipäässä. Paamajärven laskun yhteydessä alkuperäinen Paamajoki kuivui pieneksi puroksi ja Paamajärven laskuvedet tekivät pääuomaksi vaihtuneesta Petäjäojasta uuden Paamajoen.


title: Marjorie De Sousa

text: Marjorie Lissette de Sousa de Álamo (s. 23. huhtikuuta 1980 Caracas, Venezuela) on venezuelalainen näyttelijätär. De Sousa on ollut mukana vuoden 1999 Miss Venezuela -kisassa. Hän on seurustellut näyttelijä Adrián Delgadon kanssa.


title: Marjorie De Sousa

text: de Sousa aloitti näyttelemisen 12-vuotiaana, lapsena näytteleminen oli vain harrastus, mutta myöhemmin näytteleminen alkoi kiinnostaa häntä oikeasti. De Sousalla on nuorempi veli nimeltä Juan Carlos. Vapaa-ajalla Marjorie nauttii ajasta perheen parissa. Kotisivuillaan Marjorie kertoo pitävänsä kokkaamisesta.


title: Marjorie De Sousa

text: Marjorie de Sousa seurusteli jonkin aikaa vastanäyttelijänsä Juan Pablo Raban kanssa, mutta pari on eronnut.


title: 14 Irene

text: 14 Irene (symboli:) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1851, mutta se ei ollut hänen ensimmäinen löytönsä. Hind oli löytänyt aiemmin Iriksen, Floran ja Victorian. Irene sai nimensä kreikkalaisen mytologian Eirene-jumalattaren mukaan. Irene oli yksi monista 1850-luvun tuntumassa löytyneistä asteroideista. Ensimmäisenä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät pian asemansa.


title: Tiikerisiilikäs

text: Tiikerisiilikäs (tai tiikerikehrääjä) ("Spilosoma lubricipedum") on hyvin yleinen kesän alkupuolen yöperhonen.


title: Tiikerisiilikäs

text: Molemmilla sukupuolilla sekä etu- että takasiivet ovat pohjaväriltään puhtaan valkoiset. Etusiivissä on harvakseltaan mustia täpliä. Täplien määrä ja koko vaihtelevat yksilöittäin ja joskus ne saattavat puuttua miltei kokonaan. Siiven kärkiosassa on yleensä rivi siipisuonen kahtia jakamia, parittaisia mustia täpliä, mutta myös ne voivat puuttua. Takasiivissä täpliä on etusiipiä vähemmän, mutta tumma keskitäplä erottuu yleensä ongelmitta. Siipiväli vaihtelee 30–44 mm. Siilikkäille ominaiseen tapaan perhosen ruumis on tuuhean karvainen. Keskiruumiissa karvoitus on valkoista ja takaruumiin selkäpuolella kirkkaankeltaista. Takaruumiin selkäpuolella on rivi mustia täpliä ja kärjessä valkoinen tupsu. Tuntosarvet ovat mustat.


title: Tiikerisiilikäs

text: Lennossa perhonen näyttää kokonaan valkoiselta.


title: Tiikerisiilikäs

text: Täysikasvuinen toukka on 40–45 mm pitkä. Se on väriltään mustanruskea ja selkäpuolella on kapea, punaruskea selkäjuova. Toukka on kauttaaltaan pitkien, tummien karvojen peittämä ja karvat ovat erityisen pitkiä toukan peräpäässä.


title: Tiikerisiilikäs

text: Tiikerisiilikästä tavataan Euroopasta Pohjois-Aasian poikki Japaniin saakka. Suomessa lajia tavataan hyvin yleisenä suunnilleen Oulu-Lieksa -linjan eteläpuolella. Lentoaika on toukokuun lopulta heinäkuun lopulle.


title: Tiikerisiilikäs

text: Tiikerisiilikästä tavataan etenkin kosteilla ja avoimilla niityillä. Se on yöaktiivinen perhonen, jonka saattaa tavata päivällä lepäämästä lehtien alapinnoilla, puiden rungoilla tai rakennusten seinillä. Aikuiset koirasperhoset lentävät mielellään valolle, naaraat harvemmin.


title: Tiikerisiilikäs

text: Tiikerisiilikkään elimistössä on histamiineja, joiden vuoksi linnut eivät kelpuuta perhosta ravinnokseen. Naaras tuottaa noin 400 munaa, jotka se laskee suurina ryhminä kasvien lehtien alapinnoille ja kuolee heti saatuaan muninnan päätökseen. Toukat kuoriutuvat noin kahden viikon kuluttua. Nuoret toukat viihtvät ryhmissä, mutta vanhemmat elävät yksinään. Ne ovat aikuisten tapaan yöaktiivisia ja pudottautuvat häirittyinä välittömästi maahan. Toukat ovat täysikasvuisia elokuussa ja vaeltavat jopa useita päiviä etsien sopivaa koteloitumispaikkaa. Kotelo on harmaanruskean kotelokopan sisällä kasvillisuudessa, lähellä maanpintaa.


title: Tiikerisiilikäs

text: Toukka on polyfagi ja elää monilla eri kasvilajeilla.


title: Atheist

text: Atheist on vuonna 1984 perustettu floridalainen death metal -yhtye. Yhtyeen debyyttialbumia "Piece of Time" pidetään teknisen death metallin aloittajana. Bändi tunnetaan sen virtuoosimaisista soittajista sekä jazz-vaikutteista metallimusiikissa.


title: Air Algérie

text: Air Algérie () on Algerian kansallinen lentoyhtiö, joka on perustettu vuonna 1947. Air Algérie operoi lentoja 68 kohteeseen 42 koneen laivastollaan.


title: Dick Tärnström

text: Dick Tärnström (s. 20. tammikuuta 1975 Tukholma) on ruotsalainen jääkiekkopuolustaja, joka pelaa Elitserien-joukkue AIK IF:ssä. Tärnström on joukkueensa kapteeni. Hänen vahvuuksiin kuuluu hyökkäyspään pelaaminen, pelikäsitys ja syöttäminen. Tärnströmin heikkouksiin kuuluu oman pään pelaaminen ja sijoittuminen. Hän saa vastuuta ylivoimalla. Tärnström on pelannut aiemmin myös NHL:ssä yhteensä 306 runkosarjaottelua tehoin 35+105=140. Jäähyminuutteja on tullut 254. NHL:n pudotuspeleissä hän on pelannut 17 ottelua keräten kaksi syöttöpistettä ja 12 jäähyminuuttia.


title: Dick Tärnström

text: Tärnström on AIK:n oma kasvatti. Hän debytoi Elitserienissä kaudella 1992–1993, jolloin tilille tuli kolme ottelua. AIK putosi seuraavaksi kaudeksi I-divisioonaan. Tärnström pelasi siellä ensimmäisen täyden kautensa miesten peleissä ja oli nostamassa seuraa takaisin Elitserieniin keväällä 1994. Kesällä New York Islanders varasi hänet numerolla 272. Tärnström pelasi kuitenkin seitsemän seuraavaa kautta Elitserieniä AIK:ssa. Hän oli kaudella 1998–1999 joukkueensa tehokkain puolustaja tehoin 9+14=23, kuten myös kaudella 2000–2001 tehoin 10+18=28, jolloin Tärnström oli myös Elitserienin puolustajien pistepörssin kolmas.